كۆلتېگىن مەڭگۈ تېشى

كۆلتېكىن مەڭگۈ تېشى

*ﺟﻪﻧﯘﺏ ﺗﻪﺭﻩﭖ  ( ج ) ( ن )
*1.  ﻣﻪﻧﻜﻰ ﺗﻪﯕﺮﯨﺪﻩﻙ، ﺗﻪﯕﺮﯨﺪﯨﻦ ﺗﯚﺭﻩﻟﮕﻪﻥ ﺗﯜﺭﻙ ﺑﯩﻠﮕﻰ (ﺩﺍﻧﯩﺸﻤﻪﻥ) ﺧﺎﻗﺎﻥ ﺑﯘ ﯞﺍﻗﯩﺘﺘﺎ ( ﺗﻪﺧﺘﺘﻪ) ﺋﻮﻟﺘﯘﺭﺩﯗﻡ. ﺳﯚﺯﯛﻣﻨﻰ ﺗﯜﮔﻪﻝ ﺋﺎﯕﻼﯕﻼﺭ : ﺋﺎﻟﺪﻯ ﺑﯩﻠﻪﻥ ﺋﯩﻨﯩﻠﯩﺮﯨﻢ ﯞﻩ ﺋﻮﻏﯘﻟﻠﯩﺮﯨﻢ ﺋﺎﻧﺪﯨﻦ ﻗﺎﻟﺴﺎ ﺋﯘﺭﯗﻗﻠﯩﺮﯨﻢ ﯞﻩ ﺧﻪﻟﻘﯩﻢ . ﺋﻮﯓ ﺗﻪﺭﻩﭘﺘﯩﻜﻰ ﺷﺎﺩﺍﭘﯩﺖ ﺑﻪﮔﻠﻪﺭ ، ﺳﻮﻝ ﺗﻪﺭﻩﭘﺘﯩﻜﻰ ﺗﺎﺭﻗﺎﺕ. ﺑﯘ ﻳﻮﺭﯗﻕ ﺑﻪﮔﻠﻪﺭ ﺋﻮﺗﺘﯘﺯ ... 
*2. ﺗﻮﻗﻘﯘﺯ ﺋﻮﻏﯘﺯ ﺑﻪﮔﻠﯩﺮﻯ ، ﺧﻪﻟﻘﻠﯩﺮﻯ ، ﺳﯩﻠﻪﺭ ﺑﯘ ﺳﯚﺯﻟﯩﺮﯨﻤﻨﻰ ﺗﯜﮔﻪﻝ ﺋﺎﯕﻼﯕﻼﺭ : ﺋﯧﺴﯩﯖﻼﺭﺩﺍ ﭼﯩﯔ ﺗﯘﺗﯘﯕﻼﺭ . ﺋﺎﻟﺪﻯ ﺗﻪﺭﻩﭖ (ﺷﻪﺭﻕ) ﺗﯩﻦ ﻛﯜﻥ ﭼﯩﻘﯩﺸﻘﯩﭽﻪ ، ﺋﻮﯓ ( ﺟﻪﻧﯘﺏ) ﺗﻪﺭﻩﭘﺘﯩﻦ ﻛﯜﻥ ﺋﻮﺗﺘﯘﺭﯨﺴﯩﻐﯩﭽﻪ ، ﺋﺎﺭﻗﺎ (ﻏﻪﺭﺏ) ﺗﻪﺭﻩﭘﺘﯩﻦ ﻛﯜﻥ ﭘﯧﺘﯩﺸﻘﯩﭽﻪ ، ﺳﻮﻝ ( ﺷﯩﻤﺎﻝ) ﺗﻪﺭﻩﭘﺘﯩﻦ ﺗﯜﻥ ﺋﻮﺗﺘﯘﺭﯨﺴﯩﻐﯩﭽﻪ ﺑﻮﻟﻐﺎﻥ ﺋﺎﺭﯨﻠﯩﻘﺘﯩﻜﻰ ﺧﻪﻗﻠﻪﺭﻧﯩﯔ 
*3. ﻫﻪﻣﻤﯩﺴﻰ ﻣﺎﯕﺎ ﻗﺎﺭﺍﻳﺪﯗ. ﻣﯘﺷﯘﻧﺪﺍﻕ ﻛﯚﭖ ﺧﻪﻟﻘﻨﻰ ﻣﻪﻥ ﺋﯘﻳﯘﺷﺘﯘﺭﺩﯗﻡ ، ﻫﺎﺯﯨﺮ ﺋﻪﻧﺪﯨﺸﻪ ﻳﻮﻕ ، ﺗﯜﺭﻙ ﺧﺎﻗﺎﻧﻰ ﺗﯜﻧﯜﮔﯜﻥ ﺗﺎﻏﺪﺍ ﺋﻮﻟﺘﯘﺭىۋﻩﺭﺳﻪ ، ﺋﻪﻟﺪﻩ ﺟﻪﺑﺮﻯ ، ﺯﯗﻟﯘﻡ ﺑﻮﻟﻤﺎﻳﺪﯗ . ﺋﺎﻟﺪﻯ ﺗﻪﺭﻩﭖ ( ﺷﻪﺭﻕ) ﺗﯩﻦ ﺷﺎﻧﺘﯘﯓ ﺗﯜﺯﻟﻪﯕﻠﯩﮕﯩﮕﯩﭽﻪ ﺋﯘﺭﯗﺵ ﻗﯩﻠﯩﭗ ﺑﺎﺭﺩﯨﻢ . ﺩﯦﯖﯩﺰ ( ﺳﺎﻫﯩﻠﻠﯩﺮﻯ) ﻏﺎ ﻳﯧﺘﯩﭗ ﺑﯧﺮﯨﺸﻘﺎ ﺑﺎﺭﺩﯨﻢ . ﺋﻮﯓ ( ﺟﻪﻧﯘﺏ) ﺗﯩﻦ ﺗﻮﻗﻘﯘﺯ ﺋﻪﺭﺳﻪﻧﮕﻪ ﺋﯘﺭﯗﺵ ﻗﯩﻠﯩﭗ ﺑﺎﺭﺩﯨﻢ . ﺗﯩﺒﻪﺗﻜﻪ ﻳﯧﺘﯩﭗ ﺑﯧﺮﯨﺸﻘﺎ ﺋﺎﺯ ﻗﺎﻟﺪﯨﻢ . ﺋﺎﺭﻗﺎ ﺗﻪﺭﻩﭖ (ﻏﻪﺭﺏ) ﺗﯩﻦ ﻳﯩﻨﭽﯘ ﺩﻩﺭﻳﺎﺳﯩﺪﯨﻦ
*4. ﻛﯧﭽﯩﭗ ﺋﯚﺗﯜﭖ ، ﺗﻮﻣﯘﺭ ﻗﺎﺑﻠﯩﻘﻘﯩﭽﻪ ﺋﯘﺭﯗﺵ ﻗﯩﻠﯩﭗ ﺑﺎﺭﺩﯨﻢ . ﺳﻮﻝ (ﺷﯩﻤﺎﻝ) ﺩﯨﻦ ﺑﺎﻳﯩﺮﻗﻮ ﺯﯨﻤﯩﻨﯩﮕﻪ ﺋﯘﺭﯗﺵ ﻗﯩﻠﯩﭗ ﺑﺎﺭﺩﯨﻢ (ﻟﯧﻜﯩﻦ) ﺋﯚﺗﯜﻛﻪﻥ ﺗﺎﻏﻘﺎ ﻳﯧﺘﯩﺸﯩﺪﯨﻐﺎﻥ ﺟﺎﻱ ﻳﻮﻕ ﺋﯩﻜﻪﻥ . ﺑﯘ ﻳﻪﺭﺩﻩ ﺋﻮﻟﺘﯘﺭﯗﭖ ﺧﻪﻟﻘﯩﻤﻨﻰ ﺗﺎﺑﻐﺎﭺ ﺧﻪﻟﻘﻰ ﺑﯩﻠﻪﻥ
*5.  ﻛﯧﻠﯩﺸﺘﯜﺭﺩﯛﻡ '
*6. .....................
*7. ........................
*8. ﺗﯜﺭﻙ ﺧﻪﻟﻘﻰ ، ﺳﯩﻠﻪﺭ ﻗﺎﻧﺎﺋﻪﺗﻠﯩﻨﯩﭗ ﻛﻪﺗﺘﯩﯖﻼﺭ . ﺋﺎﭺ - ﺗﻮﻕ ﻗﺎﻟﯩﺪﯨﻐﺎﻧﻠﯩﻘﯩﯖﻼﺭﻧﻰ ﺋﻮﻳﻠﯩﻤﯩﺪﯨﯖﻼﺭ . ﺷﯘﻧﺪﺍﻕ ﻗﯩﻠﻐﺎﻧﻠﯩﻘﯩﯖﻼﺭ
*9. ﺋﯜﭼﯜﻥ ﺋﯚﺯﻩﯕﻠﻪﺭﻧﻰ ﺑﯧﻘﯩﯟﺍﺗﻘﺎﻥ ﺧﺎﻗﺎﻧﯩﯖﻼﺭﻧﯩﯔ ﮔﯧﭙﯩﻨﻰ ﺋﺎﯕﻠﯩﻤﺎﺳﺘﯩﻦ ﻫﻪﺭ ﺗﻪﺭﻩﭘﻜﻪ ﭘﯧﺘﯩﺮﺍﭖ ﻛﻪﺗﺘﯩﯖﻼﺭ. (ﻧﻪﺗﯩﺠﯩﺪﻩ) ﺋﯘ ﻳﻪﺭﻟﻪﺭﺩﻩ ﻫﺎﻟﺴﯩﺰﻻﻧﺪﯨﯖﻼﺭ، ﺟﯧﻨﯩﯖﻼﺭﺩﯨﻦ ﺋﺎﻳﺮﯨﻠﺪﯨﯖﻼﺭ، ﻗﺎﻟﻐﺎﻧﻠﯩﺮﯨﯖﻼﺭ ﺳﻪﺭﮔﻪﺭﺩﺍﻥ ﺑﻮﻟﯘﭖ ﻗﯩﻴﯩﻦ ﺋﻪﻫﯟﺍﻟﺪﺍ ﻗﺎﻟﺪﯨﯖﻼﺭ. ﺗﻪﯕﺮﻯ ﺳﺎﻗﻠﯩﻐﺎﻧﻠﯩﻘﻰ ﺋﯜﭼﯜﻥ، ﺋﯚﺯﻩﻣﻨﯩﯔ ﺑﻪﺧﺘﯩﻢ ﺑﻮﻟﻐﺎﻧﻠﯩﻘﻰ ﺋﯜﭼﯜﻥ ، ﺧﺎﻗﺎﻥ ﺑﻮﻟﺪﯗﻡ . ﺧﺎﻗﺎﻥ ﺑﻮﻟﯘﭖ
*10.  ﻳﻮﻗﺴﯘﻝ ﺧﻪﻟﻘﻠﻪﺭﻧﻰ ﻳﯩﻐﺪﯨﻢ ، ﻳﻮﻗﺴﯘﻟﻼﺭﻧﻰ ﺑﺎﻱ ﻗﯩﻠﺪﯨﻢ ، ﺋﺎﺯ ﺧﻪﻟﻘﻨﻰ ﻛﯚﭖ ﻗﯩﻠﺪﯨﻢ ، ﻣﯧﻨﯩﯔ ﺑﯘ ﺳﯚﺯﻟﯩﺮﯨﻤﺪﻩ ﻳﺎﻟﻐﺎﻧﭽﯩﻠﯩﻖ ﺑﺎﺭﻣﯘ ؟ ﺗﯜﺭﻙ ﺑﻪﮔﻠﯩﺮﻯ، ﺧﻪﻟﻘﻰ ﺳﯩﻠﻪﺭ ﻗﯘﻻﻕ ﺳﯧﻠﯩﭗ ﺋﺎﯕﻼﯕﻼﺭ ! ﻣﻪﻥ ﺑﯘ ﻳﻪﺭﮔﻪ ﺗﯜﺭﻙ (ﺧﻪﻟﻘﻨﻰ) ﻳﯩﻐﯩﭗ ﺩﯙﻟﻪﺕ ﺑﺎﺷﻘﯘﺭﯗﺷﺘﯩﻜﻰ ( ﺋﯩﺶ-ﺋﯩﺰﻟﯩﺮﯨﻤﻨﻰ) ﺋﻮﻳﺪﯗﺭﺩﯗﻡ، 
سىلەﺭﻧﯩﯔ ﺧﺎﺗﺎ ﺋﯩﺶ ﻗﯩﻠﯩﭗ ﺋﯚﻟﯜﺷﻜﻪ ﺋﺎﺯ ﻗﺎﻟﻐﺎﻧﻠﯩﻘﯩﯖﻼﺭﻧﯩﻤﯘ
*11. ﺑﯘ ﻳﻪﺭﮔﻪ ﺋﻮﻳﺪﯗﺭﺩﯗﻡ . ﺑﺎﺭﻟﯩﻖ ﺳﯚﺯﯛﻣﻨﻰ ﺑﯘ ﺋﺎﺑﯩﺪﯨﮕﻪ ﺋﻮﻳﺪﯗﺭﺩﯗﻡ ؛ ﺑﯘﻧﯩﯖﻐﺎ ﻗﺎﺭﺍﭖ ( ﺑﯘﻧﻰ ﻛﯚﺭﯛﭖ ) ﻫﺎﺯﯨﺮﻗﻰ ﺗﯜﺭﻙ ﺧﻪﻟﻘﻰ ﯞﻩ ﺑﻪﮔﻠﯩﺮﻯ ، ﺑﯩﻠﯩﯖﻼﺭﻛﻰ ﺗﻪﺧﺘﻜﻪ ﻗﺎﺭﺍﻳﺪﯨﻐﺎﻥ ﺑﻪﮔﻠﻪﺭ ، ﺳﯩﻠﻪﺭ (ﻳﻪﻧﻪ) ﺧﺎﺗﺎﻟﯩﺸﺎﻣﺴﯩﻠﻪﺭ ؟! ﻣﻪﻥ .... ﺗﺎﺑﻐﺎﭺ ﺧﺎﻗﺎﻧﺪﯨﻦ ﻧﻪﻗﻘﺎﺷﭽﻰ ﺗﻪﻛﻠﯩﭗ ﻗﯩﻠﺪﯨﻢ (قەبرىنى) ﻧﻪﻗﻘﺎﺷﻼﺗﺘﯩﻢ . ﺋﯘﻻﺭ ﻣﯧﻨﯩﯔ ﺳﯚﺯﯛﻣﻨﻰ ﻳﺎﻗﺘﯘﺭﻣﯩﺪﻯ.
*12. ﺋﯘﻻﺭ ﺗﺎﺑﻐﺎﭺ ﺧﺎﻗﺎﻧﻨﯩﯔ ﺋﻮﺭﺩﺍ ﻧﻪﻗﻘﻪﺷﭽﯩﻠﯩﺮﯨﻨﻰ ﺋﻪﯞﻩﺗﺘﻰ. ﻣﻪﻥ ﺋﯘﻻﺭﻏﺎ ﻫﻪﻳﯟﻩﺗﻠﯩﻚ ﺑﯩﻨﺎ ﺳﺎﻟﺪﯗﺭﺩﯗﻡ. ﺋﯩﭽﻰ - ﺗﯧﺸﯩﻐﺎ ﻛﯩﺸﯩﻨﻰ ﺗﻪﺳﯩﺮﻟﻪﻧﺪﯛﺭﯨﺪﯨﻐﺎﻥ ﻧﻪﻗﯩﺸﻠﻪﺭﻧﻰ ﺋﻮﻳﺪﯗﺭﺩﯗﻡ. ﺋﺎﺑﯩﺪﻩ ﻳﺎﺳﺎﺗﺘﯩﻢ . ﻛﯚﯕﻠﯜﻣﺪﯨﻜﻰ ﺳﯚﺯﻟﯩﺮﯨﻤﻨﻰ ﺋﯘﻧﯩﯖﻐﺎ ﺋﻮﻳﺪﯗﺭﺩﯗﻡ . ( ﺋﻮﻥ ﺋﻮﻕ ﺋﻪﯞﻻﺩﻟﯩﺮﻯ ) ﯞﻩ ﻳﺎﺕ ﺋﯘﺭﯗﻕ ﭘﯘﻗﺮﺍﻟﯩﺮﻯ ﺑﯘﻧﻰ ﻛﯚﺭﯛﭖ ﺑﯩﻠﮕﻪﻳﺴﯩﻠﻪﺭ . ﺋﺎﺑﯩﺪﻩ
*13. ﺋﻮﺭﻧﺎﺗﺘﯩﻢ . (ﺑﯘ ﻳﻪﺭﺩﻩ ﺋﺎﺩﻩﻡ ﻛﯚﭖ ﺋﺎﺩﻩﻡ ﺋﯚﺗﯩﺪﯨﻐﺎﻥ) ﺋﯚﺗﻜﻪﻝ ﺋﯩﺪﻯ . ﺋﺎﺩﻩﻡ ﻛﯚﭖ ﺋﯚﺗﯜﭖ ﺗﯘﺭﯨﺪﯨﻐﺎﻥ ﺑﯘ ﺋﯚﺗﻜﻪﻟﮕﻪ ﺋﺎﺑﯩﺪﯨﻨﻰ ﺗﯘﺭﻏﯘﺯﺩﯗﻡ . ( ﺳﯚﺯﻟﯩﺮﯨﻤﻨﻰ ﺋﯘﻧﯩﯖﻐﺎ) ﻳﺎﺯﺩﯗﺭﺩﯗﻡ . ﺋﯘﻧﻰ ﻛﯚﺭﯛﭖ ﺑﯩﻠﯩﯟﺍﻻﺭﺳﯩﻠﻪﺭ . ﺋﯘ ﺗﺎﺵ .... ﻣﻪﻥ .... ﺩﯨﻢ . ﺑﯘ ﺋﺎﺑﯩﺪﯨﮕﻪ ﺧﻪﺕ ﻳﺎﺯﻏﯘﭼﻪ ﺟﻴﻪﻥ ﺋﻮﻏﻠﯘ ﻳﻮﻟﻠﯘﻕ ﺗﯧﻜﯩﻦ

*ﺷﻪﺭﻕ ﺗﻪﺭﻩﭖ (ﺩ) (ﺵ)
*1. ﺋﯜﺳﺘﯩﻤﯩﺰﺩﯨﻜﻰ ﻛﯚﻙ ﺋﺎﺳﻤﺎﻥ ﺑﯩﻠﻪﻥ ﺋﺎﺳﺘﯩﻤﯩﺰﺩﯨﻜﻰ ﻗﻮﯕﯘﺭ ﺗﯘﭘﺮﺍﻕ ﻳﺎﺭﯨﺘﯩﻠﻐﺎﻧﺪﺍ ﺋﯩﻜﻜﯩﺴﯩﻨﯩﯔ ﺋﺎﺭﯨﺴﯩﺪﺍ ﺋﯩﻨﺴﺎﻥ ﻳﺎﺭﯨﺘﯩﻠﻐﺎﻧﻤﯩﺶ . ﺋﯩﻨﺴﺎﻥ ﺑﺎﻟﯩﺴﻰ ﺋﺎﺗﺎ - ﺑﻮﯞﺍﻡ ﺑﯘﻣﯩﻦ ﺧﺎﻗﺎﻥ ، ﺋﯩﺴﺘﻪﻣﻰ ﺧﺎﻗﺎﻥ ﺋﻮﻟﺘﯘﺭﻏﺎﻧﻤﯩﺶ . ﺋﯘﻻﺭ ﺗﻪﺧﺘﻜﻪ ﺋﻮﻟﺘﯘﺭﯗﭖ ﺗﯜﺭﻙ ﺧﻪﻟﻘﯩﻨﯩﯔ ﺋﯧﻠﯩﻨﻰ ﯞﻩ ﺋﯘﻧﯩﯔ ﻗﺎﻧﯘﻧﻰ ﺗﯜﺯﯛﻣﯩﻨﻰ ﺗﯘﺯﯛﭖ ﺑﻪﺭﮔﻪﻧﻤﯩﺶ
*2. (ﺑﯘ ﭼﺎﻏﺪﺍ) ﺗﯚﺕ ﺋﻪﺗﺮﺍﭘﺘﯩﻜﯩﻠﻪﺭﻧﯩﯔ ﻫﻪﻣﻤﯩﺴﻰ ﺋﯘﻻﺭﻧﯩﯔ ﺩﯛﺷﻤﯩﻨﻰ ﺋﯩﻜﻪﻥ. ﺋﻪﺳﻜﻪﺭ ﭼﯩﻘﯩﺮﯨﭗ ﺗﯚﺕ ﺋﻪﺗﺮﺍﭘﺘﯩﻜﻰ ﺧﻪﻟﻘﻠﻪﺭﻧﯩﯔ ﻫﻪﻣﻤﯩﺴﯩﻨﻰ ﻗﻮﻟﻐﺎ ﻛﻪﻟﺘﯜﺭﯛﭘﺘﯩﻤﯩﺶ. ﺋﯚﺯﯨﮕﻪ ﺑﻮﻳﺴﯘﻧﺪﯗﺭﯗﭘﺘﯩﻤﯩﺶ، ﺑﯧﺸﻰ ﺑﺎﺭﻟﯩﺮﯨﻨﻰ ﺑﺎﺵ ﺋﯘﺭﺩﯗﺭﯗﭘﺘﯩﻤﯩﺶ. ﺗﯩﺰﻯ ﺑﺎﺭﻟﯩﺮﯨﻨﻰ ﺗﯩﺰﻻﻧﺪﯗﺭﯗﭘﺘﯩﻤﯩﺶ . ﺋﯘﻻﺭﻧﻰ ﺷﻪﺭﻗﺘﯩﻦ ﺗﺎ ھىنگان ﺗﺎﻏﻠﯩﺮﻯ ، ﻏﻪﺭﺑﺘﯩﻦ ﺗﺎ ﺗﯚﻣﯜﺭ ﻗﺎﻳﻘﯩﻐﯩﭽﻪ ﺑﻮﻟﻐﺎﻥ ﺟﺎﻳﻼﺭﻏﺎ ﺋﻮﻟﺘﯘﺭﺍﻗﻼﺷﺘﯘﺭﯗﭘﺘﯩﻤﯩﺶ . ﺋﯩﻜﻜﯩﺴﻰ 
*3. ﺋﺎﺭﯨﺴﯩﺪﺍ ﺋﯩﮕﯩﺴﯩﺰ ﻗﺎﻟﻐﺎﻥ ﻛﯚﻙ ﺗﯜﺭﻛﻠﻪﺭﮔﻪ ﻫﯚﻛﯜﻣﺮﺍﻧﻠﯩﻖ ﻗﯩﻠﻐﺎﻧﻤﯩﺶ . ﺋﯘﻻﺭ ﺩﺍﻧﺎ ﺧﺎﻗﺎﻥ ﺋﯩﻜﻪﻧﻤﯩﺶ . ﺑﺎﺗﯘﺭ ﺧﺎﻗﺎﻥ ﺋﯩﻜﻪﻧﻤﯩﺶ . ﺑﯘﻳﺮﯗﻗﻠﯩﺮﯨﻤﯘ ﺋﯧﻬﺘﯩﻤﺎﻝ ﺩﺍﻧﺎ ﺑﻮﻟﺴﺎ ﻛﯧﺮﻩﻙ . ﺑﺎﺗﯘﺭ ﺑﻮﻟﺴﺎ ﻛﯧﺮﻩﻙ . ﺑﻪﮔﻠﯩﺮﻯ ﯞﻩ ﺧﻪﻟﻘﻰ ﺳﺎﺩﯨﻖ ﺋﯩﻜﻪﻧﻤﯩﺶ . ﺷﯘﯕﺎ ﺋﯘﻻﺭ ﺩﯙﻟﻪﺗﻜﻪ ﺋﻪﻧﻪ ﺷﯘﻧﺪﺍﻕ ﻫﯚﻛﯜﻣﺮﺍﻧﻠﯩﻖ ﻗﯩﻠﻐﺎﻧﻤﯩﺶ . ﺋﻪﻟﻨﻰ ﺑﺎﺷﻘﯘﺭﯗﺷﻨﯩﯔ ﻗﺎﻧﯘﻧﻰ ﺗﯜﺯﯛﻣﻠﯩﺮﯨﻨﻰ ﺋﻮﺭﻧﺎﺗﻘﺎﻧﻤﯩﺶ . ﻛﯧﻴﯩﻨﭽﻪ
*4. ﺋﯘﻻﺭ ﻗﺎﺯﺍ ﺗﯧﭙﯩﭙﺘﯩﻤﯩﺶ . ﺗﻪﺯﯨﻴﻪ ﺑﯩﻠﺪﯛﺭﮔﯜﭼﯩﻠﻪﺭ ، ﻗﺎﻳﻐﯘ ﺑﯩﻠﺪﯛﺭﮔﯜﭼﯩﻠﻪﺭ ﻛﯜﻧﭽﯧﻘﯩﺸﺘﯩﻜﻰ ﺑﯘ ﺗﯩﻠﻰ ﭼﻮﻟﻠﯜﻙ ﺗﺎﺑﻐﺎﭼﻼﺭﺩﯨﻦ، ﺗﯜﺑﯜﺗﻠﻪﺭﺩﯨﻦ، ﺋﺎﻳﺎﻻﺭﺩﯨﻦ، ﺑﻮﺭﯗﻣﻼﺭﺩﯨﻦ، ﻗﯩﺮﻏﯩﺰﻻﺭﺩﯨﻦ، ﺋﯘﭺ ﻗﺎﺭﻟﯘﻗﻼﺭﺩﯨﻦ، ﺋﻮﺗﺘﯘﺯ ﺗﺎﺗﺎﺭﻻﺭﺩﯨﻦ، ﻗﯩﺸﺎﻧﻼﺭﺩﯨﻦ، ﺗﺎﻧﺎﺑﯩﻼﺭﺩﯨﻦ ﺑﻮﻟﯘﭖ، ﺷﯘﻧﭽﻪ ﻛﯚﭖ ﺋﺎﺩﻩﻡ ﻛﯧﻠﯩﭗ ﺋﯘﻻﺭﻏﺎ ﻗﺎﻳﻐﯘﺳﯩﻨﻰ ﺋﯩﭙﺎﺩﯨﻠﻪﭘﺘﯘﻣﯩﺶ. ﺗﻪﺯﯨﻴﻪ ﺑﯩﻠﺪﯛﺭﯨﭙﺘﯩﻤﯩﺶ. ﺋﯘﻻﺭ ﺋﻪﻧﻪ ﺷﯘﻧﺪﺍﻕ ﺩﺍﯕﻠﯩﻖ ﺧﺎﻗﺎﻧﻼﺭﺩﯨﻦ ﺑﻮﻟﻐﺎﻧﻤﯩﺶ . ﺋﺎﻧﺪﯨﻦ 
5. ﻛﯧﻴﯩﻦ ﺋﯩﻨﯩﻠﯩﺮﻯ ﺧﺎﻗﺎﻥ ﺑﻮﭘﺘﯩﻤﯩﺶ . ﺋﻮﻏﯘﻟﻠﯩﺮﯨﻤﯘ ﺧﺎﻗﺎﻥ ﺑﻮﭘﺘﯩﻤﯩﺶ . ﻛﯧﻴﯩﻦ ﺋﯩﻨﯩﺴﻰ ﺋﺎﻛﯩﺴﯩﻨﻰ ﺩﻭﺭﯨﻤﺎﭘﺘﯩﻤﯩﺶ . ﺋﻮﻏﻠﻰ ﺋﺎﺗﯩﺴﯩﻨﻰ ﺩﻭﺭﯨﻤﺎﭘﺘﯩﻤﯩﺶ . ﺑﯩﻠﯩﻤﺴﯩﺰ ﺧﺎﻗﺎﻥ ﺗﻪﺧﺘﺘﻪ ﺋﻮﻟﺘﯘﺭﯗﭘﺘﯩﻤﯩﺶ . ﺑﯘﺯﯗﻕ ﺧﺎﻗﺎﻥ ﺗﻪﺧﺘﺘﻪ ﺋﻮﻟﺘﯘﺭﯗﭘﺘﯩﻤﯩﺶ . ﺑﯘﻳﺮﯗﻗﻠﯩﺮﯨﻤﯘ ﺋﯧﻬﺘﯩﻤﺎﻝ ﺑﯩﻠﯩﻤﺴﯩﺰﻟﻪﺭﺩﯨﻦ ، ﺑﯘﺯﯗﻗﻼﺭﺩﯨﻦ ﺑﻮﻟﺴﺎ ﻛﯧﺮﻩﻙ.
*6. ﺑﻪﮔﻠﯩﺮﻯ ، ﺧﻪﻟﻘﯩﺪﻩ ﺳﺎﺩﺍﻗﻪﺕ ﺑﻮﻟﻤﯩﻐﺎﻧﻠﯩﻘﻰ ﺋﯜﭼﯜﻥ ..... ﺋﯩﻨﻰ ﺑﯩﻠﻪﻥ ﺋﺎﻛﯩﻨﻰ ﺋﯚﭼﻤﻪﻧﻠﻪﺷﺘﯜﺭﯛﭖ ﻗﻮﻳﻐﺎﻧﻠﯩﻘﻰ ﺋﯜﭼﯜﻥ ، ﺑﻪﮔﻠﻪﺭ ﺑﯩﻠﻪﻥ ﺧﻪﻟﻖ ﺋﺎﺭﯨﺴﯩﻐﺎ ﺳﻮﻏﺎﻗﭽﯩﻠﯩﻖ ﺳﯧﻠﯩﭗ ﻗﻮﻳﻐﺎﻧﻠﯩﻘﻰ ﺗﯜﺭﻙ ﺧﻪﻟﻘﻰ ﺗﯩﻜﻠﯩﻨﯩﭗ ﺑﻮﻟﻐﺎﻥ ﺩﯙﻟﯩﺘﯩﺪﯨﻦ ﻣﻪﻫﺮﯗﻡ ﺑﻮﻟﻐﺎﻧﻤﯩﺶ .
*7. ﺧﺎﻗﺎﻥ ﺩﻩﭖ ﻧﺎﻡ ﺋﺎﻟﻐﺎﻥ ﺧﺎﻗﺎﻧﺪﯨﻦ ﺋﺎﻳﺮﯨﻠﯩﭙﻘﺎﻟﻐﺎﻧﻤﯩﺶ .... ﺗﯜﺭﻙ ﺑﻪﮔﻠﻪﺭ ﺗﯜﺭﻙ ﺩﯦﮕﻪﻥ ﻧﺎﻣﺪﯨﻦ ﯞﺍﺯ ﻛﻪﭼﻜﻪﻧﻤﯩﺶ . ﺗﺎﺑﻐﺎﭺ ﭘﻪﺭﻩﺱ ﺑﻪﮔﻠﻪﺭ ﺗﺎﺑﻐﺎﭺ ﻧﺎﻣﻠﯩﺮﯨﻨﻰ ﻗﻮﻟﻠﯩﻨﯩﭗ ﺗﺎﺑﻐﺎﭺ ﺧﺎﻗﺎﻧﯩﻐﺎ 
*8. ﺑﯧﻘﯩﻨﻐﺎﻧﻤﯩﺶ ، ﺋﯘﻻﺭ ﺋﯜﭼﯜﻥ ﺋﻪﻟﻠﯩﻚ ﻳﯩﻞ ﻛﯜﭺ ﺑﻪﺭﮔﻪﻧﻤﯩﺶ . ﺋﺎﻟﺪﻯ ﺗﻪﺭﻩﭖ ﻛﯜﻥ ﭼﯩﻘﯩﺸﺘﯩﻦ ﺗﺎ ﺑﻮﻛﻠﻰ ﺧﺎﻗﺎﻥ ﻳﯘﺭﺗﯩﻐﺎ ، ﻏﻪﺭﺑﺘﯩﻦ ﺗﻮﻣﯘﺭ ﻗﺎﭘﻘﯩﻐﯩﭽﻪ ﺋﯘﺭﯗﺵ ﻗﯩﻠﯩﭗ ﺑﯧﺮﯨﭗ ﺋﯘﻻﺭﻧﯩﯔ ﺩﯙﻟﯩﺘﻰ ﯞﻩ ﻫﺎﻛﯩﻤﯩﻴﯩﺘﯩﻨﻰ ﺗﺎﺑﻐﺎﭺ ﺧﺎﻗﺎﻧﯩﻐﺎ ﺋﯧﻠﯩﭗ ﺑﻪﺭﮔﻪﻧﻤﯩﺶ 
*9. ...................
*10. ..... ( ﻟﯧﻜﯩﻦ ) ﺋﯜﺳﺘﯩﻤﯩﺰﺩﯨﻜﻰ ﺗﯜﺭﻙ ﺗﻪﯕﺮﯨﺴﻰ
*11. (ﺗﯚﯞﻩﻧﺪﯨﻜﻰ) ﺗﯜﺭﻙ ﻣﯘﻗﻪﺩﺩﻩﺱ ﻳﻪﺭ - ﺳﯜﻳﻰ ﻣﯘﻧﺪﺍﻕ ﺩﯦﮕﻪﻧﻤﯩﺶ : " ﺗﯜﺭﻙ ﺧﻪﻟﻘﻰ ﻳﻮﻗﺎﻟﻤﯩﻐﺎﻱ ﺋﯘﻻﺭ ﺋﺎﺩﻩﻡ ﺑﻮﻟﻐﺎﻱ ! ﺷﯘﻧﯩﯔ ﺑﯩﻠﻪﻥ ﺋﯩﻠﺘﯩﺮﻣﯩﺶ ﺧﺎﻗﺎﻧﻨﻰ ، ﺋﺎﻧﺎﻡ ﺋﯩﻠﺒﯩﻠﯩﮕﻪ ﺧﺎﻧﯩﺸﻨﻰ ﺋﺎﺳﻤﺎﻥ ﻗﻪﺭﯨﮕﻪ ﺋﯧﻠﯩﭗ ﭼﯩﻘﯩﭗ ﺋﯩﮕﯩﺰ ﻛﯚﺗﻪﺭﮔﻪﻧﻤﯩﺶ . ﺋﺎﺗﺎﻡ ﺧﺎﻗﺎﻥ ﺋﻮﻥ ﻳﻪﺗﺘﻪ ﺋﻪﺭ ﺑﯩﻠﻪﻥ
*12. ﺳﯩﺮﺗﻘﺎ ﭼﯩﻘﻘﺎﻧﻤﯩﺶ . (ﺋﯘﻻﺭﻧﯩﯔ ) ﺳﯩﺮﺗﺘﺎ ﻳﯜﺭﮔﻪﻧﻠﯩﻚ ﺧﻪﯞﯨﺮﯨﻨﻰ ﺋﺎﯕﻠﯩﻐﺎﻧﺪﯨﻦ ﻛﯧﻴﯩﻦ ﺷﻪﻫﻪﺭﺩﯨﻜﯩﻠﻪﺭ ﺗﺎﻏﻘﺎ ﭼﯩﻘﻘﺎﻧﻤﯩﺶ ، ﺗﺎﻏﺪﯨﻜﯩﻠﻪﺭ ﺗﯚﯞﻩﻧﮕﻪ ﭼﯜﺷﻜﻪﻧﻤﯩﺶ. (ﺑﯘﻻﺭ) ﻳﯩﻐﯩﻠﯩﭗ ﻳﻪﺗﻤﯩﺶ ﺋﻪﺭ ﺑﻮﻟﻐﺎﻧﻤﯩﺶ. ﺗﻪﯕﺮﻯ ﻛﯜﭺ-ﻗﯘﯞﯞﻩﺕ ﻧﯧﺴﯩﭗ ﻗﯩﻠﻐﺎﻧﻠﯩﻘﻰ ﺋﯜﭼﯜﻥ ، ﺋﺎﺗﺎﻡ ﺧﺎﻗﺎﻥ ﺋﻪﺳﻜﻪﺭﻟﯩﺮﻯ بۆﺭﯨﺪﻩﻙ ﺋﯩﻤﯩﺶ . ﺋﯘﻧﯩﯔ ﺩﯛﺷﻤﻪﻧﻠﯩﺮﻯ ﻗﻮﻳﺪﻩﻙ ﺋﯩﻤﯩﺶ ؛ ﺷﻪﺭﻗﺘﯩﻦ ﻏﻪﺭﺑﻜﯩﭽﻪ ﺟﻪﯓ ﻗﯩﻠﯩﺶ (ﻧﻪﺗﯩﺠﯩﺴﯩﺪﻩ) ﻳﯩﻐﯩﻠﻐﺎﻥ ﻛﯩﺸﻰ
13. ﻳﻪﺗﺘﻪ ﻳﯜﺯ ﺑﻮﻟﻐﺎﻧﻤﯩﺶ، ﻳﻪﺗﺘﻪ ﻳﯜﺯ ﻛﯩﺸﻰ ﺑﻮﻟﻐﺎﻧﺪﯨﻦ ﻛﯧﻴﯩﻦ ( ﺋﺎﺗﺎﻡ ﺧﺎﻗﺎﻥ ) ﺋﺎﺗﺎ - ﺑﻮﯞﺍﻣﻨﯩﯔ ﻗﺎﻧﯘﻥ - ﺗﯜﺯﯛﻣﻠﯩﺮﻯ ﺑﻮﻳﯩﭽﻪ ﺩﯙﻟﯩﺘﯩﺪﯨﻦ، ﺧﺎﻗﺎﻧﯩﺪﯨﻦ ﺋﺎﻳﺮﯨﻠﻐﺎﻥ ﺧﻪﻟﻘﻠﻪﺭﻧﻰ، ﺩﯨﺪﻩﻛﻜﻪ ﺋﺎﻳﻼﻧﻐﺎﻥ ، ﻗﯘﻝ ﺑﻮﻟﻐﺎﻥ ﺧﻪﻟﻘﻠﻪﺭﻧﻰ ﺗﻪﺷﻜﯩﻠﻠﯩﮕﻪﻧﻤﯩﺶ ﯞﻩ ﺗﻪﺭﺑﯩﻴﻠﯩﮕﻪﻧﻤﯩﺶ. ﺑﯘ ﻳﻪﺭﺩﻩ تۆﻟﯩﺲ. ﺗﺎﺭﺩﯗﺵ ﺧﻪﻟﻘﻠﯩﺮﯨﻨﻰ ﺗﻪﺷﻜﯩﻠﻠﯩﮕﻪﻧﻤﯩﺶ . 
*14. ﻫﻪﻣﺪﻩ ﻳﺎﺑﻐﯘ ﺷﺎﺩ ( ﺋﯘﻧﯟﺍﻧﯩﻨﻰ ) ﺑﻪﺭﮔﻪﻧﻤﯩﺶ . ﺋﻮ ﺗﻪﺭﻩﭖ (ﺟﻪﻧﯘﺏ) ﺗﻪ ﺗﺎﺑﻐﺎﭼﻼﺭ ﺩﯛﺷﻤﯩﻨﻰ ﺋﯩﻜﻪﻥ . ﺳﻮﻝ ﺗﻪﺭﻩﭖ ( ﺷﯩﻤﺎﻝ) ﺩﺍ ﺑﺎﺯ ﺧﺎﻗﺎﻧﻰ ﯞﻩ ﺗﻮﻗﻘﯘﺯ ﺋﻮﻏﯘﺯﻻﺭ ﺩﯛﺷﻤﯩﻨﻰ ﺋﯩﻜﻪﻥ . ﻗﯩﺮﻏﯩﺰﻻﺭ ، ﻗﯩﺸﺎﻧﻼﺭ ، ﺗﺎﻧﺎﺑﯩﻼﺭﻧﯩﯔ ﻫﻪﻣﻤﯩﺴﻰ ﺩﯛﺷﻤﯩﻨﻰ ﺋﯩﻜﻪﻥ. ﻗﯩﺮﻏﯩﺰﻻﺭ ، ﻗﻮﺭﯨﻐﺎﺭﻻﺭ ، ﺋﻮﺗﺘﯘﺭﺍ ﺗﺎﺗﺎﺭﻻﺭ ، ﻗﯩﺸﺎﻧﻼﺭ ، ﺗﺎﻧﺎﺑﯩﻼﺭﻧﯩﯔ ﻫﻪﻣﻤﯩﺴﻰ ﺩﯛﺷﻤﯩﻨﻰ ﺋﯩﻜﻪﻥ .ﺋﺎﺗﺎﻡ ﺧﺎﻗﺎﻥ ﻣﯘﻧﭽﻪ ( ﻛﯚﭖ) ...
*15. ﺋﯘ ﻗﯩﺮﯨﻖ ﻳﻪﺗﺘﻪ ﻗﯧﺘﯩﻢ ﺋﻪﺳﻜﻪﺭ ﭼﯩﻘﺎﺭﻏﺎﻧﻤﯩﺶ . ﻳﯩﮕﯩﺮﻣﻪ ﻗﯧﺘﯩﻢ ﺟﻪﯕﮕﻪ ﻗﺎﺗﻨﺎﺷﻘﺎﻧﻤﯩﺶ. ﺗﻪﯕﺮﻯ ﺳﺎﻗﻠﯩﻐﺎﻧﻠﯩﻐﻰ ﺋﯜﭼﯜﻥ ﺩﯙﻟﯩﺘﻰ ﺑﺎﺭﻻﺭﻧﻰ ﺩﯙﻟﯩﺘﯩﺪﯨﻦ ﻣﻪﻫﺮﯗﻡ ﻗﯩﻠﻐﺎﻧﻤﯩﺶ، ﺧﺎﻗﺎﻧﻠﯩﺮﻯ ﺑﺎﺭﻻﺭﻧﻰ ﺧﺎﻗﺎﻧﻠﯩﺮﯨﺪﯨﻦ ﺋﺎﻳﺮﯨﻐﺎﻧﻤﯩﺶ. ﺩﯛﺷﻤﻪﻧﻠﻪﺭﻧﻰ ﺑﻮﻳﺴﯘﻧﺪﯗﺭﻏﺎﻧﻤﯩﺶ، ﺗﯩﺰﻯ ﺑﺎﺭﻟﯩﺮﯨﻨﻰ ﺗﯩﺰﻻﻧﺪﯗﺭﻏﺎﻧﻤﯩﺶ ، ﺑﯧﺸﻰ ﺑﺎﺭﻟﯩﺮﯨﻨﻰ ﺑﺎﺵ ﺋﯘﺭﻏﯘﺯﻏﺎﻧﻤﯩﺶ . ﺋﺎﺗﺎﻡ 
*16. ﺧﺎﻗﺎﻥ ﺋﻪﺷﯘﻧﺪﺍﻕ ﻗﯩﻠﯩﭗ ﺩﯙﻟﻪﺕ ﻗﯘﺭﻏﺎﻥ ﯞﻩ ﻗﺎﻧﯘﻧﯩﻲ - ﺗﯜﺯﯛﻣﻨﻰ ﺋﻮﺭﻧﺎﺗﻘﺎﻧﺪﯨﻦ ﻛﯧﻴﯩﻦ ، ﺑﯘ ﺩﯗﻧﻴﺎﺩﯨﻦ ﺋﯚﺗﻜﻪﻧﻤﯩﺶ . ﺋﺎﺗﺎﻡ ﺧﺎﻗﺎﻧﻨﻰ ﺧﺎﺗﯩﺮﻟﻪﺵ ﺋﯜﭼﯜﻥ ﺋﺎﻟﺪﻯ ﺑﯩﻠﻪﻥ ﺧﺎﻗﺎﻧﯩﻨﻰ ﺑﺎﻟﺒﺎﻝ ﻗﯩﻠﯩﭗ ﺗﯩﻜﻠﯩﮕﻪﻧﻤﯩﺶ. ﻗﺎﻧﯘﻧﯩﻲ ﺗﯜﺯﯛﻣﮕﻪ ﺋﺎﺳﺎﺳﻪﻥ ﺗﺎﻏﺎﻡ (ﺋﯜﺳﺘﯩﺪﻩ ) ﺧﺎﻗﺎﻥ ﺑﻮﻟﯘﭖ ﺋﻮﻟﺘﯘﺭﺩﻯ . ﻛﯩﭽﯩﻚ ﺩﺍﺩﺍﻡ ﺧﺎﻥ ﺑﻮﻟﻐﺎﻧﺪﯨﻦ ﻛﯧﻴﯩﻦ ﺗﯜﺭﻙ ﺧﻪﻟﻘﯩﻨﻰ ﻗﺎﻳﺘﯩﺪﯨﻦ ﺗﻪﺷﻜﯩﻠﻠﯩﺪﻯ ﯞﻩ ﺑﯧﻘﯩﭗ ﺗﻪﺭﺑﯩﻴﻠﯩﺪﻯ . ﻛﻪﻣﺒﻪﻏﻪﻟﻠﻪﺭﻧﻰ ﺑﺎﻱ ﻗﯩﻠﺪﻯ ، ﺋﺎﺯﻧﻰ ﻛﯚﭖ ﻗﯩﻠﺪﻯ
*17. ﻛﯩﭽﯩﻚ ﺩﺍﺩﺍﻡ ﺧﺎﻗﺎﻧﻠﯩﻘﺘﺎ ﺋﻮﻟﺘﯘﺭﻏﺎﻧﺪﺍ ﻣﻪﻥ ﺗﺎﺭﺩﯗﺵ ﺧﻪﻟﻘﻰ ﺋﯜﺳﺘﯩﺪﯨﻜﻰ ﺷﺎﺩ ﺋﯩﺪﯨﻢ . ﻣﻪﻥ ﺗﺎﻏﺎﻡ ﺧﺎﻗﺎﻥ ﺑﯩﻠﻪﻥ ﺑﯩﻠﻠﻪ ﺋﺎﻟﺪﻯ ﺗﻪﺭﻩﭖ ( ﺷﻪﺭﻗﺘﯩﻦ)  ﺗﺎ سېرىق دەريا ﯞﻩ ﺷﻪﻧﺘﯘﯓ ﺗﯜﺯﻟﻪﯕﻠﯩﻜﯩﮕﯩﭽﻪ ﺋﯘﺭﯗﺵ ﺋﯧﻠﯩﭗ ﺑﺎﺭﺩﯗﻕ . ﺋﺎﺭﻗﺎ ﺗﻪﺭﻩﭖ (ﻏﻪﺭﺏ) ﺗﯩﻦ ﺗﺎ ﺗﻮﻣﯘﺭ ( ﻗﺎﭘﻘﯩﻐﯩﭽﻪ ) ﺋﯘﺭﯗﺵ ﻗﯩﻠﯩﭗ ﺑﺎﺭﺩﯗﻕ ﻫﻪﻣﺪﻩ ﻛﻮﻛﺴﻪﻥ ﺗﯧﻐﯩﺪﯨﻦ ﺋﯧﺸﯩﭗ ﻗﯩﺮﻏﯩﺰﻻﺭ ﺯﯨﻤﯩﻨﯩﻐﯩﭽﻪ ﺋﯘﺭﯗﺵ ﻗﯩﻠﯩﭗ ﺑﺎﺭﺩﯗﻕ
*18. ﺟﻪمىئى ﻳﯩﮕﯩﺮﻣﻪ ﺑﻪﺵ ﻗﯧﺘﯩﻢ ﺋﻪﺳﻜﻪﺭ ﭼﯩﻘﺎﺭﺩﯗﻕ. ﺋﻮﻥ ﺋﯜﭺ ﻗﯧﺘﯩﻢ ﺋﯘﺭﯗﺷﻘﺎ ﻗﺎﺗﻨﺎﺷﺘﯘﻕ. ﺩﯙﻟﯩﺘﻰ ﺑﺎﺭﻻﺭﻧﻰ ﺩﯙﻟﯩﺘﯩﺪﯨﻦ ﻣﻪﻫﺮﯗﻡ ﻗﯩﻠﺪﯗﻕ. ﺧﺎﻗﺎﻧﻰ ﺑﺎﺭﻻﺭﻧﻰ ﺧﺎﻗﺎﻧﯩﺪﯨﻦ ﺋﺎﻳﺮﯨﺪﯗﻕ. ﺗﯩﺰﻯ ﺑﺎﺭﻻﺭﻧﻰ ﺗﯩﺰﻻﻧﺪﯗﺭﺩﯗﻕ ، ﺑﯧﺸﻰ ﺑﺎﺭﻻﺭﻧﻰ ﺑﺎﺵ ﺋﻪﮔﺪﯗﺭﺩﯗﻕ . ﺗﯜﺭﻛﻪﺵ ﺧﺎﻗﺎﻥ ﺗﯜﺭﻛﻠﻪﺭﺩﯨﻦ ﺋﯩﺪﻯ . ﺋﯚﺯ ﺧﻪﻟﻘﯩﻤﯩﺰ ﺋﯩﺪﻯ. ﺑﯩﻠﯩﻤﺴﯩﺰ ﺑﻮﻟﻐﺎﻧﻠﯩﻘﻰ
*19. ﺋﯜﭼﯜﻥ ﺑﯩﺰﻧﯩﯔ ﺋﺎﻟﺪﯨﻤﯩﺰﺩﺍ ﺧﺎﺗﺎ ﺋﯩﺶ ﻗﯩﻠﻐﺎﻧﻠﯩﻘﻰ ﺋﯜﭼﯜﻥ ﺋﯘﻻﺭﻧﯩﯔ ﺧﺎﻗﺎﻧﻰ ﺋﯚﻟﺪﻯ . ﺑﯘﻳﺮﯗﻗﻠﯩﺮﻯ ، ﺑﻪﮔﻠﯩﺮﯨﻤﯘ ﺋﯚﻟﺪﻯ . ﺋﻮﻥ ﺋﻮﻕ ﺧﻪﻟﻘﻰ ﺯﯗﻟﯘﻡ ﭼﻪﻛﺘﻰ . ﺋﺎﺗﺎ - ﺑﻮﯞﺍﻡ ﻫﯚﻛﯜﻣﺮﺍﻧﻠﯩﻖ ﻗﯩﻠﻐﺎﻥ ﻳﻪﺭﻟﻪﺭﻧﻰ ﺋﯩﮕﯩﺴﯩﺰ ﻗﺎﻟﻤﯩﺴﯘﻥ ﺋﯜﭼﯜﻥ ، ﺋﺎﺯ ﺧﻪﻟﻘﻨﻰ ﺗﻪﺷﻜﯩﻠﻠﻪﭖ
*20. ﺋﯘ ﺋﻪﺳﻠﯩﺪﻩ ﺑﺎﺭﺳﺒﻪﮒ ﺋﯩﺪﻯ . ﺷﯘﻧﺪﺍﻕ ﻗﯩﻠﯩﭗ ﺋﯘﻧﯩﯖﻐﺎ ﺧﺎﻗﺎﻥ ﺩﯦﮕﻪﻥ ﻧﺎﻣﻨﻰ ﺑﻪﺭﺩﯗﻕ ﻫﻪﻣﺪﻩ ﻣﻪﻟﯩﻜﻪ ﺳﯩﯖﻠﯩﺴﯩﻨﻰ ﺋﯘﻧﯩﯖﻐﺎ ﻳﺎﺗﻠﯩﻖ ﻗﯩﻠﺪﯗﻕ ؛ ﺋﯚﺯﻯ ﺧﺎﺗﺎﻻﺷﺘﻰ . ﺧﺎﻗﺎﻧﻰ ﺋﯚﻟﺪﻯ . ﺧﻪﻟﻘﻰ ﺩﯨﺪﻩﻙ ﯞﻩ ﻗﯘﻟﻐﺎ ﺋﺎﻳﻼﻧﺪﻯ . ﻛﻮﭘﻠﯩﮕﻪﻥ ﻳﻪﺭ- ﺳﯜﻳﻰ ﺯﯨﻤﯩﻨﺴﯩﺰ ﻗﺎﻟﻤﯩﺴﯘﻥ ﺋﯜﭼﯜﻥ ﺋﺎﺯ ﺳﺎﻧﻠﯩﻖ ﻗﯩﺮﻏﯩﺰ ﺧﻪﻟﻘﻠﯩﺮﯨﻨﻰ ﺗﻪﺭﺗﯩﭙﻜﻪ ﺳﯧﻠﯩﺶ ﺋﯜﭼﯜﻥ ﺑﺎﺭﺩﯗﻕ. ﺋﯘﺭﯗﺵ ﻗﯩﻠﺪﯗﻕ
*21. ﺷﯘﻧﺪﺍﻗﻼ (ﺩﯙﻟﯩﺘﯩﻨﻰ) ﻳﻪﻧﻪ (ﺋﯚﺯﯨﮕﻪ) ﺑﻪﺭﺩﯗﻕ. ﺷﻪﺭﻗﺘﯩﻦ ﺷﯩﻨﺌﻪﻧﻠﯩﯔ ﺗﯧﻐﯩﺪﯨﻦ ﺋﯧﺸﯩﭗ، ﺧﻪﻟﻘﻠﻪﺭﻧﻰ ﺋﻮﻟﺘﯘﺭﺍﻗﻼﺷﺘﯘﺭﺩﯗﻕ. ﺋﺎﺷﯘﻧﺪﺍﻕ ﺗﻪﺷﻜﯩﻠﻠﯩﺪﯗﻕ. ﻏﻪﺭﺑﺘﯩﻦ ﺗﺎ ﻛﻪﻧﮕﻮ- ﻗﯘﺭﻣﺎﻧﻐﯩﭽﻪ ﺑﯧﺮﯨﭗ ﺗﯜﺭﻙ ﺧﻪﻟﻘﯩﻨﻰ ﺋﺎﺷﯘﻧﺪﺍﻕ ﺋﻮﻟﺘﯘﺭﺍﻗﻼﺷﺘﯘﺭﺩﯗﻕ. ﺋﺎﺷﯘﻧﺪﺍﻕ ﺗﻪﺷﻜﯩﻠﻠﯩﺪﯗﻕ. ﺋﯘ ﭼﺎﻏﺪﺍ ﻗﯘﻟﻼر ﻗﯘﻟﻠﯘﻕ، ﺩﯨﺪﻩﻛﻠﻪﺭ ﺩﯨﺪﻩﻛﻠﯩﻚ ﺑﻮﻟﺪﻯ. ﺋﯩﻨﯩﺴﻰ ﺋﺎﻛﯩﺴﯩﻨﻰ ﺗﻮﻧﯘﻣﺎﺱ، ﺋﻮﻏﻠﻰ ﺋﺎﺗﯩﺴﯩﻨﻰ ﺗﻮﻧﯘﻣﺎﺱ ﺑﻮﻟﺪﻯ. (ﺩﯙﻟﻪﺗﻨﯩﯔ ﭼﻮﯕﻠﯩﻘﯩﻨﻰ ﺗﻪﺳﯟﯨﺮﻟﻪﻳﺪۇ)
*22. ﺑﯩﺰ ﺗﯩﺮﯨﺸﯩﭗ ﻗﯘﺭﻏﺎﻥ ﺩﯙﻟﻪﺗﻨﯩﯔ ﻗﺎﻧﯘن-ﺗﯜﺯﯛﻣﻰ ﺋﻪﻧﻪ ﺷﯘﻧﺪﺍﻕ ﺋﯩﺪﻯ. ﺗﯜﺭﻙ، ﺋﻮﻏﯘﺯ ﺑﻪﮔﻠﯩﺮﻯ ﺳﯩﻠﻪﺭ ﻗﯘﻻﻕ ﺳﯧﻠﯩﯖﻼﺭ، ﺋﯜﺳﺘﯩﻤﯩﺰﺩﯨﻜﻰ ﺋﺎﺳﻤﺎﻥ ﺋﯚﺭﯛﻟﯜﭖ ﭼﯜﺷﻤﯩﺴﻪ، ﺋﺎﺳﺘﯩﻤﯩﺰﺩﯨﻜﻰ ﻳﻪﺭ ﻛﯚﻣﺘﯜﺭﯛﻟﯜﭖ ﻛﻪﺗﻤﯩﺴﻪ، ﺩﯙﻟﯩﺘﯩﯖﻼﺭﻧﻰ ﯞﻩ ﻗﺎﻧﯘﻧﯩﻲ ﺗﯜﺯﯛﻣﯩﯖﻼﺭﻧﻰ ﻛﯩﻢ ﺑﯩﺖ - ﭼﯩﺖ ﻗﯩﻼﻻﻳﺪﯗ ؟ ﺗﯜﺭﻙ ﺧﻪﻟﻘﻰ ﺳﯩﻠﻪﺭ ( ﺧﺎﺗﺎﻟﯩﻐﯩﯖﻼﺭﻏﺎ ) ﺋﯚﻛﯜﻧﯜﯕﻼﺭ!
*23. ﺳﯩﻠﻪﺭ ﺑﺎﺷﺒﺎﺷﺘﺎﻗﻠﯩﻖ ﻗﯩﻠﻐﺎﻧﻠﯩﻘﯩﯖﻼﺭ ﺋﯜﭼﯜﻥ ﺋﯚﺯﻩﯕﻼﺭﻧﻰ ﺑﯧﻘﯩﯟﺍﺗﻘﺎﻥ ﺩﺍﻧﺎ ﺧﺎﻗﺎﻧﯩﯖﻼﺭ ﯞﻩ ﺋﻪﺭﻛﯩﻦ، ﻳﺎﺧﺸﻰ ﺩﯙﻟﯩﺘﯩﯖﻼﺭ ﺋﺎﻟﺪﯨﺪﺍ ﺟﯩﻨﺎﻳﻪﺕ ﺋﯚﺗﻜﯜﺯﺩﯛﯕﻼﺭ. ﻳﺎﻣﺎﻥ ﺋﺎﻗﯩﯟﻩﺕ ﻛﻪﻟﺘﯜﺭﯛﭖ ﭼﯩﻘﺎﺭﺩﯨﯖﻼﺭ (ﺋﯘﻧﺪﺍﻕ ﺑﻮﻟﻤﯩﺴﺎ) ﻗﻮﺭﺍﻟﻠﯩﻘﻼﺭ ﻗﺎﻳﺎﻗﺘﯩﻦ ﻛﯧﻠﯩﭗ (ﺳﯩﻠﻪﺭﻧﻰ) ﻫﻪﻳﺪﯨﯟﯦﺘﯩﺪﯗ؟ ﻧﻪﻳﺰﯨﻠﯩﻜﻠﻪﺭ ﻗﺎﻳﺎﻗﺘﯩﻦ ﻛﯧﻠﯩﭗ (ﺳﯩﻠﻪﺭﻧﻰ) ﺳﯜﺭﮔﯜﻥ ﻗﯩﻠﯩﯟﯦﺘﯩﺪﯗ ؟ ﻣﯘﻗﻪﺩﺩﻩﺱ ﺋﯚﺗﯜﻛﻪﻥ ﺗﺎﺷﺘﯩﻜﻰ ﺧﻪﻟﻘﻠﻪﺭ، ﺷﻪﺭﻗﺘﻪ ﺑﺎﺭﯨﺪﯨﻐﯩﻨﯩﯖﻼﺭ 
*24. ﺷﻪﺭﻗﻜﻪ ﻛﻪﺗﺘﯩﯖﻼﺭ، ﻏﻪﺭﺑﻜﻪ ﺑﺎﺭﯨﺪﯨﻐﯩﻨﯩﯖﻼﺭ ﻏﻪﺭﺑﻜﻪ ﻛﻪﺗﺘﯩﯖﻼﺭ. ﺳﯩﻠﻪﺭﻧﯩﯔ ﺋﯘ ﺟﺎﻳﻼﺭﺩﺍ ﺑﯧﺮﯨﺸﯩﯖﻼﺭﻧﯩﯔ ﭘﺎﻳﺪﯨﺴﻰ ﻣﯘﻧﯘﻻﺭ ﺑﻮﻟﻐﺎﻥ ﺑﻮﻟﺴﺎ ﻛﯧﺮﻩﻙ. ﻗﯧﻨﯩﯖﻼﺭ ﺳﯘﺩﻩﻙ ﺋﺎﻗﺘﻰ. ﺳﯚﯕﯩﻜﯩﯖﻼﺭ ﺗﺎﻏﺪﻩﻙ ﺩﯛﯞﯨﻠﻪﻧﺪﻯ . ﺋﺎﻟﯩﻴﺠﺎﻧﺎﭖ ﺋﻮﻏﯘﻟﻠﯩﺮﯨﯖﻼﺭ ﻗﯘﻝ ﺑﻮﻟﺪﻯ . ﭘﺎﻙ ﻗﯩﺰﻟﯩﺮﯨﯖﻼﺭ ﺩﯨﺪﻩﻛﻠﻪﺭﮔﻪ ﺋﺎﻳﻼﻧﺪﻯ . ﺑﯩﻠﯩﻤﺴﯩﺰ ﺑﻮﻟﻐﺎﻧﻠﯩﻐﯩﯖﻼﺭﺩﯨﻦ ﺳﯩﻠﻪﺭﺩﻩ ﺋﺎﺩﺍﻟﻪﺕ ﺑﻮﻟﻤﯩﻐﺎﻧﻠﯩﻘﺘﯩﻦ، ﺗﺎﻏﺎﻡ ﺧﺎﻗﺎﻥ ﺋﺎﻟﻪﻣﺪﯨﻦ ﺋﯚﺗﺘﻰ
*25. ﺩﻩﺳﻠﻪﭘﺘﻪ ﻗﯩﺮﻏﯩﺰ ﺧﺎﻗﺎﻧﻨﻰ ﺑﺎﻟﺒﺎﻝ ﻗﯩﻠﯩﭗ ﺗﯩﻜﻠﯩﺪﯨﻢ. ﺗﯜﺭﻙ ﺧﻪﻟﻘﯩﻨﯩﯔ ﻧﺎﻡ - ﺋﺎﺑﺮﻭﻳﯩﻨﯩﯔ ﻳﻮﻗﺎﭖ ﻛﻪﺗﻤﻪﺳﻠﯩﻜﻰ ﺋﯜﭼﯜﻥ، ﺋﺎﺗﺎﻣﻨﻰ ﺧﺎﻗﺎﻥ ﻗﯩﻠﻐﺎﻥ. ﺋﺎﻧﺎﻣﻨﻰ ﺧﺎﻧﯩﺶ ﻗﯩﻠﻐﺎﻥ ﺗﻪﯕﺮﻯ (ﺑﯩﺰﮔﻪ) ﺩﯙﻟﻪﺗﻨﻰ ﺋﺎﻧﺎ ﻗﯩﻠﻐﺎﻥ ﺗﻪﯕﺮﻯ، ﺗﯜﺭﻙ ﺧﻪﻟﻘﯩﻨﯩﯔ ﻧﺎﻡ - ﺋﺎﺑﺮﻭﻳﯩﻨﯩﯔ ﻳﻮﻗﺎﭖ ﻛﻪﺗﻤﻪﺳﻠﯩﻜﻰ ﺋﯜﭼﯜﻥ، ﻣﯧﻨﻰ 
*26. ﺧﺎﻗﺎﻥ ﻗﯩﻠﯩﭗ ﺋﻮﻟﺘﯘﺭﻏﯘﺯﺩﻯ . ﻣﻪﻥ ﺭﻭﻧﺎﻕ ﺗﺎﭘﻘﺎﻥ ... ﺋﯜﺳﺘﯩﺪﻩ ﺋﻮﻟﺘﯘﺭﻣﯩﺪﯨﻢ  .(خەﻟﻘﻰ) ﻳﯩﮕﯩﻠﻰ ﺋﯧﺸﻰ ﻳﻮﻕ . ﻛﯩﻴﮕﯩﻠﻰ ﻛﯩﻴﯩﻤﻰ ﻳﻮﻕ ﻳﻮﻗﺴﯘﻝ ﺑﯩﭽﺎﺭﻩ ﺧﻪﻟﻘﯩﻨﯩﯔ ﺋﯜﺳﺘﯩﺪﻩ ﺋﻮﻟﺘﯘﺭﺩﯗﻡ. ﺋﯩﻨﯩﻢ ﻛﻮﻝ ﺗﯧﻜﯩﻦ ﺑﯩﻠﻪﻥ ﺳﯚﺯﻟﻪﺷﺘﯘﻕ. ﺋﺎﺗﺎﻡ، ﺗﺎﻏﺎﻡ ﻗﻮﻟﻐﺎ ﻛﻪﻟﺘﯜﺭﮔﻪﻥ ﺧﻪﻟﻘﻠﻪﺭﻧﯩﯔ ﻧﺎﻡ- ﺋﺎﺑﺮﻭﻳﯩﻨﯩﯔ ﻳﻮﻗﺎﭖ ﻛﻪﺗﻤﻪﺳﻠﯩﻜﻰ ﺋﯜﭼﯜﻥ
*27. ﺗﯜﺭﻙ ﺧﻪﻟﻘﻰ ﺋﯜﭼﯜﻥ ﺗﯜﻧﻰ ﺧﺎﺗﯩﺮﺟﻪﻡ ﺋﯘﺧﻠﯩﻤﯩﺪﯨﻢ. ﻛﯜﻧﺪﯛﺯﻯ ﺧﺎﺗﯩﺮﺟﻪﻡ ﺋﻮﻟﺘﯘﺭﻣﯩﺪﯨﻢ. ﺋﯩﻨﯩﻢ ﻛﻮﻝ ﺗﯧﻜﯩﻦ ﺑﯩﻠﻪﻥ ﺋﯩﻜﻜﻰ ﺷﺎﺩ ﺑﯩﻠﻪﻥ ﺑﯩﻠﻠﻪ ﺋﯚﻟﻪ - ﺗﯩﺮﯨﻠﯩﺸﯩﻤﮕﻪ ﻗﺎﺭﯨﻤﺎﻱ ﺗﯩﺮﯨﺸﺘﯩﻢ . ﺋﺎﺷﯘﻧﺪﺍﻕ ﺗﯩﺮﯨﺸﯩﭗ ﻳﯜﺭﯛﭖ ﺑﯩﺮﻟﻪﺷﻜﻪﻥ ﺧﻪﻟﻘﻨﻰ ﺋﯩﻨﺎﻕ ﻗﯩﻠﺪﯨﻢ . ﻣﻪﻥ ﺧﺎﻗﺎﻧﻠﯩﻘﻘﺎ ﺋﻮﻟﺘﯘﺭﻏﺎﻥ ﯞﺍﻗﺘﯩﻤﺪﺍ
*28. ﻫﻪﺭ ﺗﻪﺭﻩﭘﻜﻪ ﭘﯧﺘﯩﺮﺍﭖ ﻛﻪﺗﻜﻪﻥ ﺧﻪﻟﻘﻠﻪﺭ ﺋﯚﻟﻪر- ﺗﯩﺮﯨﻠﯩﺸﯩﮕﻪ ﻗﺎﺭﯨﻤﺎﻱ، ﻛﯩﻴﯩﻤﻠﯩﺮﯨﻨﯩﯔ ﻳﺎﻻﯕﻠﯩﻘﯩﻐﺎ ﻗﺎﺭﯨﻤﺎﻱ ﻗﺎﻳﺘﯩﭗ ﻛﻪﻟﺪﻯ . ﺧﻪﻟﻘﻠﻪﺭﻧﻰ ﺑﯧﻘﯩﺶ ﺋﯜﭼﯜﻥ ﺷﯩﻤﺎﻟﺪﺍ ﺋﻮﻏﯘﺯﻻﺭ، ﺷﻪﺭﻗﺘﻪ ﻗﯩﺸﺎﻥ ﺗﺎﻧﺎﺑﯩﻼﺭﻏﺎ ﻗﺎﺭﺷﻰ ﺗﯘﺭﺩﯗﻡ. ﭼﻮﯓ ﻗﻮﺷﯘﻧﻨﻰ ﺑﺎﺷﻼﭖ ﺋﻮﻥ ﺋﯩﻜﻜﻰ ﻗﯧﺘﻢ ﻳﯜﺭﯛﺵ ﻗﯩﻠﺪﯨﻢ . ﺟﻪﻧﯘﺑﺘﺎ ﺋﯘﺭﯗﺷﻘﺎ ﻗﺎﺗﻨﺎﺷﺘﯩﻢ.
*29. ﺋﺎﻧﺪﯨﻦ ﻛﯧﻴﯩﻦ ﺗﻪﯕﺮﯨﮕﻪ ﺭﻩﻫﻤﻪﺕ . ﺑﻪﺧﺘﯩﻢ ﺑﻮﻟﻐﺎﻧﻠﯩﻘﻰ ﺋﯜﭼﯜﻥ ، ﺗﻪﻟﯩﻴﯩﻢ ﺑﻮﻟﻤﯩﻐﺎﻧﻠﯩﻘﻰ ﺋﯜﭼﯜﻥ ﺋﯚﻟﯜﻣﮕﻪ ﻳﯜﺯ ﺗﯘﺗﻘﺎﻥ ﺧﻪﻟﻘﻠﻪﺭﮔﻪ ﺟﺎﻥ ﻛﯩﺮﮔﯜﺯﺩﯛﻡ . ﻳﺎﻻﯓ ﺧﻪﻟﻘﻠﻪﺭﻧﻰ ﻛﯩﻴﯩﻤﻠﯩﻚ ﻗﯩﻠﺪﯨﻢ ، ﻳﻮﻗﺴﯘﻟﻼﺭﻧﻰ ﺑﺎﺭ ﻗﯩﻠﺪﯨﻢ . ﺋﺎﺯ ﺧﻪﻟﻘﻨﻰ ﻛﯚﭖ ﻗﯩﻠﺪﯨﻢ . ( ﺋﯘﻻﺭﻧﻰ ) ﻛﯜﭼﻠﯜﻙ ﺩﯙﻟﯩﺘﻰ ﺑﺎﺭ ، ﻛﯜﭼﻠﯜﻙ ﺧﺎﻗﺎﻧﻰ ﺑﺎﺭ (ﺧﻪﻟﻘﻠﻪﺭﺩﯨﻦ ) ﻳﺎﺧﺸﯩﺮﺍﻕ ﻳﺎﺷﺎﻳﺪﯨﻐﺎﻥ ﻗﯩﻠﺪﯨﻢ . ﺗﯚﺕ ﺋﻪﺗﺮﺍﭘﺘﯩﻜﻰ 
*30. ﺧﻪﻟﻘﻠﻪﺭﻧﯩﯔ ﻫﻪﻣﻤﯩﺴﯩﻨﻰ ﺑﻮﻳﺴﯘﻧﺪﯗﺭﺩﯗﻡ. ﺋﯘﻻﺭﻧﻰ (ﺑﯩﺰ ﺑﯩﻠﻪﻥ) ﺩﯛﺷﻤﻪﻧﻠﻪﺷﻤﻪﻳﺪﯨﻐﺎﻥ ﻗﯩﻠﺪﯨﻢ . ﺋﯘﻻﺭﻧﯩﯔ ﻫﻪﻣﻤﯩﺴﻰ ﻣﺎﯕﺎ ﻗﺎﺭﯨﺪﻯ . ﻣﺎﯕﺎ ﻛﯜﭺ ﺑﻪﺭﺩﻯ . ﺋﯩﻨﯩﻢ ﻛﻮﻝ ﺗﯧﻜﯩﻦ ﻗﺎﻧﯘﻧﻰ ﺗﯜﺯﯛﻣﻨﻰ ﺋﻮﺭﻧﯩﺘﯩﺸﻘﺎ ﺗﯩﺮﯨﺸﯩﯟﯦﺘﯩﭗ ﺋﯚﺯﯨﭽﯩﻼ ﻗﺎﺯﺍ ﺗﺎﭘﺘﻰ. ﺋﺎﺗﺎﻡ ﺧﺎﻗﺎﻥ ﺩﯗﻧﻴﺎﺩﯨﻦ ﺋﯚﺗﻜﻪﻧﺪﻩ ﺋﯩﻨﯩﻢ ﻛﻮﻝ ﺗﯧﻜﯩﻦ ﻳﻪﺗﺘﻪ ﻳﺎﺷﺘﺎ ﺋﯩﺪﻯ .
*31. ﺋﯘ ﻣﺎﻫﻰ ﺳﻪﻧﻪﻣﺪﻩﻙ ﺋﺎﻧﺎﻡ ﺧﺎﻧﯩﺸﻨﯩﯔ ﺩﯙﻟﯩﺘﯩﺪﻩ ﺋﯩﻨﯩﻢ ﻛﻮﻝ ﺗﯧﻜﯩﻦ ﺑﺎﻻﻏﻪﺗﻜﻪ ﻳﻪﺗﺘﻰ . ﺋﯘ ﺋﻮﻥ ﺋﺎﻟﺘﻪ ﻳﺎﺵ ﯞﺍﻗﺘﯩﺪﺍ ﺗﺎﻏﺎﻡ ﺧﺎﻗﺎﻥ ﺩﯙﻟﻪﺕ ﯞﻩ ﻗﺎﻧﯘﻧﯩﻲ ﺗﯜﺯﯛﻣﻨﻰ ﺋﻪﻧﻪ ﺷﯘﻧﺪﺍﻕ ﻗﻮﻟﻐﺎ ﻛﻪﻟﺘﯜﺭﺩﻯ . ﺑﯩﺰ ﺋﺎﻟﺘﻪ ﺟﯜﭖ ﺳﺎﻏﺪﺍﻗﻘﺎ ﻳﯜﺭﯛﺵ ﻗﯩﻠﺪﯗﻕ .(ﺋﯘﻻﺭﻧﻰ ) ﺧﺎﻧﯩﯟﻩﻳﺮﺍﻥ ﻗﯩﻠﺪﯗﻕ. ﺗﺎﺑﻐﺎﭼﻨﯩﯔ ﯞﺍﯓ ﺗﯘﺗﯘﻗﻰ ﺑﻪﺵ ﺗﯜﻣﻪﻥ ﺋﻪﺳﻜﻪﺭﻧﻰ ﺑﺎﺷﻼﭖ ﻛﻪﻟﺪﻯ. ﺋﯘﺭﯗﺷﺘﯘﻕ . 
*32. ﻛﻮﻝ ﺗﯧﻜﯩﻦ ﺑﺎﺑﯩﺮ ﺟﻪﯕﮕﻪ ﻛﯩﺮﺩﻯ . ﺗﯘﺗﯘﻗﺘﯩﻦ ﻗﻮﻟﯩﻐﺎ ﻗﻮﺭﺍﻝ ﺋﺎﻟﻐﺎﻥ ﻗﯧﻴﯩﻨﺌﯩﻨﯩﺴﯩﻨﻰ ﺋﻪﺳﯩﺮﮔﻪ ﺋﯧﻠﯩﭗ ﺋﯘﻧﻰ ﻗﻮﺭﺍﻟﻠﯩﺮﻯ ﺑﯩﻠﻪﻥ ﺑﯩﺮﮔﻪ ﺧﺎﻗﺎﻧﻐﺎ ﺗﻪﻗﺪﯨﻢ ﻗﯩﻠﺪﻯ . ﺋﯘ ﻗﻮﺷﯘﻧﻨﻰ ﺷﯘ ﻳﻪﺭﺩﻩ ﻳﻮﻗﺎﺗﺘﯘﻕ . ﺋﯘ ﻳﯩﮕﯩﺮﻣﻪ ﺑﯩﺮ ﻳﺎﺵ ﯞﺍﻗﺘﯩﺪﺍ ﺑﯩﺰ ﭼﺎﭼﺎ ﺟﺎﯕﺠﯜﻥ ﺑﯩﻠﻪﻥ ﺋﯘﺭﯗﺵ ﻗﯩﻠﺪﯗﻕ . ﺩﻩﺳﻠﻪﭘﺘﻪ ﺋﯘ ( ﻛﻮﻝ ﺗﯧﻜﯩﻨﻨﻰ ) ﺗﺎﺩﯨﻘﺘﯩﻦ ﭼﻮﺭﯨﻨﯩﯔ ﺑﻮﺯ ﺋﯧﺘﯩﻨﻰ ﻣﯩﻨﯩﭗ ﺟﻪﯕﮕﻪ ﻛﯩﺮﺩﻯ . ﺑﯘ ﺋﺎﺕ ﺋﯘ ﻳﻪﺭﺩﻩ 
*33. ﺋﯚﻟﺪﻯ . ﺋﯩﻜﻜﯩﻨﭽﻰ ﻗﯧﺘﯩﻢ ﺋﯩﺸﺒﺎﺭﺍ ﻳﺎﻣﺘﺎﺭﻧﯩﯔ ﺑﻮﺯ ﺋﯧﺘﯩﻨﻰ ﻣﯩﻨﯩﭗ ﺟﻪﯕﮕﻪ ﻛﯩﺮﺩﻯ . ﺑﯘ ﺋﺎﺕ ﺋﯘ ﻳﻪﺭﺩﻩ ﺋﯚﻟﺪﻯ . ﺋﯜﭼﯩﻨﭽﻰ ﻗﯧﺘﯩﻢ ﻳﻪﯕﺴﯩﻦ ﺳﯩﻠﯩﯔ ﺑﻪﻛﻨﯩﯔ ﻳﺎﺳﺎﻧﺪﯗﻗﻠﯘﻕ ﺗﻮﺭﯗﻕ ﺋﯩﺘﯩﻨﻰ ﻣﯧﻨﯩﭗ ﺟﻪﯕﮕﻪ ﻛﯩﺮﺩﻯ ، ﺑﯘ ﺋﺎﺕ ﺋﯘ ﻳﻪﺭﺩﻩ ﺋﯚﻟﺪﻯ ، ﺋﯘﻧﯩﯔ ﺳﺎﯞﯗﺕ ﯞﻩ ﺩﯗﺑﯘﻟﻐﯩﺴﻰ ﭘﯩﻼﺷﯩﻐﺎ ﻳﯜﺯﺩﯨﻦ ﺋﺎﺭﺗﯘﻕ ﺋﻮﻕ ﺗﻪﮔﺪﻯ ، ﻟﯧﻜﯩﻦ ﺋﯘ ﻳﯜﺯ ﺑﯩﺮ ﺗﺎﻝ ﺋﻮﻗﻨﯩﻤﯘ ﺗﻪﻛﻜﯜﺯﻣﯩﺪﻯ
*34.  ﺗﯜﺭﻙ ﺑﻪﮔﻠﯩﺮﻯ ، ﺋﯘﻧﯩﯔ ﻣﯘﺷﯘﻧﺪﺍﻕ ﻗﯩﻠﻐﺎﻧﻠﯩﻘﯩﻨﻰ ﻫﻪﻣﻤﯩﯖﻼﺭ ﺑﯩﻠﯩﺴﯩﻠﻪﺭ ، ﺑﯩﺰ ﺑﯘ ﻗﻮﺷﯘﻧﻨﻰ ﺋﯘ ﻳﻪﺭﺩﻩ ﻳﻮﻗﺎﺗﺘﯘﻕ . ﺋﺎﻧﺪﯨﻦ ﻛﯧﻴﯩﻦ ﺑﯩﺮ ﺑﺎﻳﯩﺮﻗﯘﻧﯩﯔ ﺋﯘﻟﯘﻍ ﺋﯩﺮﻛﯩﻨﻰ (ﺑﯩﺰ ﺑﯩﻠﻪﻥ) ﺩﯛﺷﻤﻪﻧﻠﻪﺷﺘﻰ. ﺋﯘﻧﻰ ﭼﯧﻜﯩﻨﺪﯛﺭﯛﭖ ﺗﯘﺭﮔﻰ - ﻳﺎﺭﻏﯘﻥ ﻛﻮﻟﯩﺪﻩ ﺋﯘﻧﻰ ﺧﺎﻧﯩﯟﻩﻳﺮﺍﻥ ﻗﯩﻠﺪﯗﻕ . ﺋﯘﻟﯘﻍ ﺋﻪﺭﻛﯩﻦ ﺋﺎﺯﻏﯩﻨﻪ ﺋﺎﺩﯨﻤﻰ ﺑﯩﻠﻪﻥ ﻗﯧﭽﯩﭗ ﻛﻪﺗﺘﻰ . ﻛﻮﻝ ﺗﯧﻜﯩﻦ ﻳﯩﮕﯩﺮﻣﻪ ﺋﺎﻟﺘﻪ
*35. ﻳﺎﺵ ﯞﺍﻗﺘﯩﺪﺍ ﻗﯩﺮﻏﯩﺰﻻﺭﻏﺎ ﺋﯘﺭﯗﺵ ﻗﯩﻠﺪﯗﻕ، ﻧﻪﻳﺰﻩ ﺑﻮﻱ ﻗﯧﻠﯩﻨﻠﯩﻘﺘﯩﻜﻰ ﻗﺎﺭﻧﻰ ﺑﯚﺳﯜﭖ ﻛﻮﯕﻤﺎﻥ ﺗﯧﻐﯩﺪﯨﻦ ﺋﯧﺸﯩﭗ ﻗﯩﺮﻏﯩﺰﻻﺭﻧﻰ ﺑﯧﺴﯩﯟﺍﻟﺪﯗﻕ. ﺑﯩﺰ ﺋﯘﻻﺭﻧﯩﯔ ﺧﺎﻗﺎﻧﻰ ﺑﯩﻠﻪﻥ ﺳﯘﯕﺎ ﺗﯧﻐﯩﺪﺍ ﺋﯘﺭﯗﺵ ﻗﯩﻠﺪﯗﻕ . ﻛﻮﻝ ﺗﯧﻜﯩﻦ ﺑﺎﻳﯩﺮﻗﯘﻧﯩﯔ ﺋﺎﻕ ﺋﺎﻳﻐﯩﺮﯨﻨﻰ
*36. ﻣﯩﻨﯩﭗ ﺟﻪﯕﮕﻪ ﻛﯩﺮﺩﻯ . ﺑﯩﺮ ﺋﻪﺭﻧﻰ ﺋﻮﻕ ﺑﯩﻠﻪﻥ ﺋﯚﻟﺘﯜﺭﺩﻯ . ﺋﺎﺭﻗﺎ-ﺋﺎﺭﻗﯩﺪﯨﻦ ﺋﯩﻜﻜﻰ ﺋﻪﺭﮔﻪ ( ﻧﻪﻳﺰﻩ) ﺳﺎﻧﭽﯩﺪﻯ . ﺋﯘ ﺟﻪﯓ ﻗﯩﻠﯩﯟﺍﺗﻘﺎﻧﺪﺍ ﺑﺎﻳﯩﺮﻗﯘﻧﯩﯔ ﺋﺎﻕ ﺋﺎﻳﻐﯩﺮﯨﻨﯩﯔ ﻳﻮﺗﯩﺴﻰ ﺋﯜﺯﯛﻟﯜﭖ ﻛﻪﺗﺘﻰ . ﺑﯩﺮ ﻗﯩﺮﻏﯩﺰ ﺧﺎﻗﺎﻧﻨﻰ ﺋﯚﻟﺘﯜﺭﺩﯗﻕ . ﺋﯘﻻﺭﻧﯩﯔ ﺋﯧﻠﯩﻨﻰ ﺋﺎﻟﺪﯗﻕ . ﺷﯘ ﻳﯩﻠﻰ ﺗﯜﺭﻛﻪﺷﻠﻪﺭﮔﻪ ﺟﺎﺯﺍ ﺋﯘﺭﯗﺵ ﻗﯩﻠﯩﺶ ﺋﯜﭼﯜﻥ ﺑﯩﺰ ﺋﺎﻟﺘﺎﻱ ﺗﯧﻐﯩﺪﯨﻦ ﺋﯧﺸﯩﭗ
*37. ﺋﯧﺮﺗﯩﺶ ﺩﻩﺭﻳﺎﺳﯩﺪﯨﻦ ﺋﯚﺗﯜﭖ ﺗﯜﺭﻛﻪﺷﻠﻪﺭﻧﻰ ﺋﯘﻳﻘﯩﺪﺍ ﺑﯧﺴﯩﯟﺍﻟﺪﯗﻕ. ﺗﯜﺭﻛﻪﺵ ﺧﺎﻗﺎﻧﻰ ﻗﻮﺷﯘﻧﻰ ﺑﯩﻠﻪﻥ ﭘﺎﻟﭽﯘﺩﯨﻦ ﺷﯩﺪﺩﻩﺕ ﺑﯩﻠﻪﻥ ﻛﻪﻟﺪﻯ . ﺋﯘﺭﯗﺷﺘﯘﻕ . ﻛﻮﻝ ﺗﯧﻜﯩﻦ ﺑﺎﺷﯩﻐﯘﻧﯩﯔ ﺑﻮﺯ ﺋﯧﺘﯩﻨﻰ ﻣﯩﻨﯩﭗ ﺟﻪﯕﮕﻪ ﻛﯩﺮﺩﻯ . ﺑﺎﺷﯩﻐﯘﻧﯩﯔ ﺑﻮﺯ ....
*38. ...... ﺋﯩﻜﻜﯩﺴﯩﻨﻰ ﺋﯚﺯﻯ ﺋﻪﺳﯩﺮﮔﻪ ﺋﺎﻟﺪﻯ ﺋﺎﻧﺪﯨﻦ ﻛﯧﻴﯩﻦ ﻳﻪﻧﻪ (ﺩﯛﺷﻤﻪﻥ ﺑﺎﺯﯨﺴﯩﻐﺎ) ﻫﯘﺟﯘﻡ ﻗﯩﻠﯩﭗ ﻛﯩﺮﯨﭗ ﺗﯜﺭﻛﻪﺵ ﺧﺎﻗﺎﻧﻨﯩﯔ ﺑﯘﻳﺮﯗﻗﯩﻨﻰ ، ﺋﺎﺯﻻﺭﻧﯩﯔ ﺗﯘﺗﯘﻗﻨﻰ ﺋﯚﺯ ﻗﻮﻟﻰ ﺑﯩﻠﻪﻥ ﺗﯘﺗﯘﯞﺍﻟﺪﻯ . ﺋﯘ ﻳﻪﺭﺩﻩ ﺑﯩﺰ ﺋﯘﻻﺭﻧﯩﯔ ﺧﺎﻗﺎﻧﯩﻨﻰ ﺋﯚﻟﺘﯜﺭﺩﯗﻕ . ﺋﯧﻠﯩﻨﻰ ﺋﺎﻟﺪﯗﻕ ، ﺋﺎﺩﺩﻯ ﺗﯜﺭﻛﻪﺵ ﭘﯘﻗﺮﺍﻟﯩﺮﯨﻨﯩﯔ ﻫﻪﻣﻤﯩﺴﻰ ( ﺑﯩﺰﮔﻪ ) ﺑﻮﻳﺴﯘﻧﺪﻯ . ﺑﯩﺰ ﺑﯘ ﺧﻪﻟﻘﻨﻰ ﺗﺎﻏﺎﺭﻏﺎ ( ؟ ) ﺋﻮﺭﯗﻧﻼﺷﺘﯘﺭﺩﯗﻕ
*39. ﺑﯩﺰ ﻳﻪﻧﻪ ﺳﻮﻏﺪﯨﻼﺭﻧﻰ ﺗﻪﺭﺗﯩﭙﻜﻪ ﺳﯧﻠﯩﺶ ﺋﯜﭼﯜﻥ ﻳﯩﻨﭽﯘ ﺩﻩﺭﻳﺎﺳﯩﺪﯨﻦ ﺋﯚﺗﯜﭖ ﺗﺎﺭ ﺗﻮﻣﯘﺭ ( ﻗﺎﭘﻘﯩﻐﯩﭽﻪ ) ﻳﯜﺭﯛﺵ ﻗﯩﻠﺪﯗﻕ . ﺋﺎﻧﺪﯨﻦ ﻛﯧﻴﯩﻦ ﺋﺎﺩﺩﻯ ﺗﯜﺭﻛﻪﺵ ﺧﻪﻟﻘﻰ ﺑﯩﺰﻧﯩﯔ ﺩﯛﺷﻤﯩﻨﯩﻤﯩﺰ ﺑﻮﻟﺪﻯ . ﻛﻮﻧﮕﻪﺭﻣﯩﮕﻪ ﺑﺎﺭﺩﯗﻕ . ﺋﯘ ﭼﺎﻏﺪﺍ ﺑﯩﺰﻧﯩﯔ ﺋﺎﺗﻠﯩﺮﯨﻤﯩﺰ ﺋﻮﺭﯗﻕ ، ﺋﻮﺯﯗﻗﻰ ﻳﻮﻕ ﺋﯩﺪﻯ . ﺑﯘﺯﯗﻕ ﺋﺎﺩﻩﻣﻠﻪﺭ .....
*40. ﺑﯩﺰﮔﻪ ﻫﯘﺟﯘﻡ ﻗﯩﻠﻐﺎﻧﻼﺭ ﺑﺎﺗﯘﺭ ﺋﻪﺭﻟﻪﺭ ﺋﯩﺪﻯ. ﺋﯘ ﭼﺎﻏﺪﺍ ﺑﯩﺰ ﻛﻮﻝ ﺗﯧﻜﯩﻨﮕﻪ ﺋﺎﺯ ﺋﺎﺩﻩﻣﻨﻰ ﺋﻪﮔﻪﺷﺘﯜﺭﯛﭖ ﭼﯩﻘﺎﺭﻏﺎﻧﻠﯩﻘﯩﻤﯩﺰﺩﯨﻦ ﺋﯚﻛﯜﻧﺪﯗﻕ. ﺋﯘ، ﭼﻮﯓ (ﺑﯩﺮ) ﺋﯘﺭﯗﺵ ﻗﯩﭙﺘﯩﻤﯩﺶ، ﺋﯘ ﻗﻪﻫﺮﯨﻤﺎﻥ ﺷﺎﻟﭽﯩﻨﯩﯔ ﺋﺎﻕ ﺋﯧﺘﯩﻨﻰ ﻣﯩﻨﯩﭗ ﺟﻪﯕﮕﻪ ﻛﯩﺮﯨﭙﺘﯩﻤﯩﺶ . ﺋﺎﺩﺩﯨﻲ ﺗﯜﺭﻛﻪﺵ ﭘﯘﻗﺮﺍﻟﯩﺮﯨﻨﻰ ﺋﯘ ﻳﻪﺭﺩﻩ ﺋﯚﻟﺘﯜﺭﯛﭘﺘﯩﻤﯩﺶ ﯞﻩ ﺋﻪﻝ ﻗﯩﭙﺘﯩﻤﯩﺶ . ﻳﻪﻧﻪ ﻳﯜﺭﯛﺵ ﻗﯩﻠﯩﭗ

*ﺷﯩﻤﺎﻝ ﺗﻪﺭﻩﭖ ( ﺏ )
*1. ...... ﺑﯩﻠﻪﻥ ( ﻫﻪﻣﺪﻩ ) ﻗﻮﺷﯘﻥ ﺗﯘﺗﯘﻕ ﺑﯩﻠﻪﻥ ﺋﯘﺭﯗﺵ ﻗﯩﭙﺘﯩﻤﯩﺶ ، ﺑﺎﺗﯘﺭﻻﺭﻧﯩﯔ ﻫﻪﻣﻤﯩﺴﯩﻨﻰ ﺋﯚﻟﺘﯜﺭﯛﭘﺘﯩﻤﯩﺶ . ﺋﯚﻳﻰ ﯞﻩ ﻣﺎﻝ - ﻣﯜﻟﻜﻰ ﭘﯜﺗﯜﻧﻠﻪﻱ ﻛﻪﻟﺘﯜﺭﯛﻟﺪﻯ . ﻛﻮﻝ ﺗﯧﻜﯩﻦ ﻳﯩﮕﯩﺮﻣﻪ ﻳﻪﺗﺘﻪ ﻳﯧﺸﯩﺪﺍ ، ﻗﺎﺭﻟﯘﻗﻼﺭ ﺋﯚﺯﯨﮕﻪ ﺋﯚﺯﻯ ﺧﻮﺟﺎ ﺑﻮﻟﺪﻯ ﯞﻩ ( ﺑﯩﺰ ﺑﯩﻠﻪﻥ ) ﺩﯛﺷﻤﻪﻧﻠﻪﺷﺘﻰ . ﺑﯩﺰ ﺋﯘﻻﺭ ﺑﯩﻠﻪﻥ ﺗﺎﻣﺎﻍ ﺩﯦﮕﻪﻥ ﻣﯘﻗﻪﺩﺩﻩﺱ ﺑﯘﻻﻕ ﺑﯧﺸﯩﺪﺍ ﺋﯘﺭﯗﺷﺘﯘﻕ . 
*2. ﻛﻮﻝ ﺗﯧﻜﯩﻦ ﺑﯘ ﻗﯧﺘﯩﻤﻘﻰ ﺋﯘﺭﯗﺷﻼﺭﺩﺍ ﺋﻮﺗﺘﯘﺯ ﻳﺎﺷﻼﺭﺩﺍ ﺋﯩﺪﻯ . ﺋﯘ ﻗﻪﻫﺮﯨﻤﺎﻥ ﺷﺎﻟﭽﯩﻼﺭﻧﯩﯔ ﺋﯧﺘﯩﻨﻰ ﻣﯧﻨﯩﭗ ﺟﻪﯕﮕﻪ ﻛﯩﺮﺩﻯ . ﺋﺎﺭﻗﺎ- ﺋﺎﺭﻗﯩﺪﯨﻦ ﺋﯩﻜﻜﻰ ﺋﺎﺩﻩﻣﮕﻪ ﻧﻪﻳﺰﻩ ﺳﺎﻧﺠﯩﺪﻯ . ﻗﺎﺭﻟﯘﻗﻼﺭﻧﻰ ﺋﯚﻟﺘﯜﺭﺩﯗﻕ . ﺋﯘﻻﺭﻧﻰ ﻗﻮﻟﻐﺎ ﭼﯜﺷﯜﺭﺩﯗﻕ . ﺋﺎﺯ ﺧﻪﻟﻘﻰ ﺩﯛﺷﻤﯩﻨﯩﻤﯩﺰ ﺑﻮﻟﺪﻯ، (ﺋﯘﻻﺭ ﺑﯩﻠﻪﻥ ) ﻗﺎﺭﺍ ﻛﯚﻟﺪﻩ ﺋﯘﺭﯗﺵ ﻗﯩﻠﺪﯗﻕ . ﺋﯘ ﭼﺎﻏﺪﺍ ﻛﻮﻝ ﺗﯧﻜﯩﻦ ﺋﻮﺗﺘﯘﺯ ﺑﯩﺮ ﻳﺎﺷﺘﺎ ﺋﯩﺪﻯ . ﺋﯘ ﻗﻪﻫﺮﯨﻤﺎﻥ ﺷﺎﻟﭽﯩﻨﯩﯔ ﺋﺎﻕ ﺋﯧﺘﯩﻨﻰ ﻣﯧﻨﯩﭗ
*3. ﺟﻪﯕﮕﻪ ﻛﯩﺮﺩﻯ . ﺋﻪﻟﺘﻪﺑﻪﺭﻧﻰ ﺋﻪﺳﯩﺮﮔﻪ ﺋﺎﻟﺪﻯ . ﺋﺎﺯ ﺧﻪﻟﻘﻰ ﺋﺎﺷﯘﻧﺪﺍﻕ ﻗﯩﻠﯩﭗ ﻳﻮﻗﯩﺘﯩﻠﺪﻯ . ﺗﺎﻏﺎﻡ ﺧﺎﻗﺎﻧﻨﯩﯔ ﺩﯙﻟﯩﺘﻰ ﻗﺎﻻﻳﻤﯩﻘﺎﻧﻼﺷﻘﺎﻥ ، ﺧﻪﻟﻘﻰ ﯞﻩ ﻫﯚﻛﯜﻣﺮﺍﻧﻠﯩﻖ ﻗﯩﻠﻐﯘﭼﯩﻼﺭ ﺋﯩﻜﻜﯩﮕﻪ ﺑﯚﻟﯜﻧﯜﭖ ﻛﻪﺗﻜﻪﻧﺪﻩ ﺑﯩﺰ ﺋﯩﺰﮔﯩﻠﻼﺭ ﺑﯩﻠﻪﻥ ﺋﯘﺭﯗﺷﺘﯘﻕ . ﻛﻮﻝ ﺗﯧﻜﯩﻦ ﻗﻪﻫﺮﯨﻤﺎﻥ ﺷﺎﻟﭽﯩﻨﯩﯔ ﺋﺎﻕ ﺋﯧﺘﯩﻨﻰ ﻣﯩﻨﯩﭗ 
*4. ﺟﻪﯕﮕﻪ ﻛﯩﺮﺩﻯ .ﺋﯘ ﺋﺎﺕ ﺟﻪﯕﺪﻩ ﺋﯚﻟﺪﻯ . ﺗﯩﺰﮔﯩﻨﻼﺭ ﻳﻮﻗﯩﺘﯩﻠﺪﻯ . ﺗﻮﻗﻘﯘﺯ ﺋﻮﻏﯘﺯﻻﺭ ﺋﻪﺳﻠﯩﺪﻩ ﺋﯚﺯ ﺋﺎﺩﯨﻤﯩﻤﯩﺰ ﺋﯩﺪﻯ . ﺟﺎﻫﺎﻥ ﻗﺎﻻﻳﻤﯩﻘﺎﻧﻼﺷﻘﺎﻧﻠﯩﻘﻰ ﺋﯜﭼﯜﻥ ( ﺑﯩﺰ ﺑﯩﻠﻪﻥ ) ﺩﯛﺷﻤﻪﻧﻠﻪﺷﺘﻰ . ﺑﯩﺮ ﻳﯩﻠﺪﺍ ﺑﻪﺵ ﻗﯧﺘﯩﻢ ﺋﯘﺭﯗﺷﺘﯘﻕ . ﺩﻩﺳﻠﻪﭘﺘﻪ ﺑﯩﺮ ﺗﻮﻏﯩﺮ ﺷﻪﻫﯩﺮﯨﺪﻩ ﺋﯘﺭﯗﺷﺘﯘﻕ.
*5. ﻛﻮﻝ ﺗﯧﻜﯩﻦ ﺋﺎﺯﻣﺎﻥ ﺋﺎﻕ (ﺋﺎﺗﻨﻰ) ﻣﯩﻨﯩﭗ ﺟﻪﯕﮕﻪ ﻛﯩﺮﺩﻯ . ﺋﺎﻟﺘﻪ ﺋﺎﺩﻩﻣﮕﻪ (ﻧﻪﻳﺰﻩ) ﺳﺎﻧﺠﯩﺪﻯ . ﺋﯩﻜﻜﻰ ﻗﻮﺷﯘﻥ ﺋﯘﺭﯗﺵ ﻗﯩﻠﯩﯟﺍﺗﻘﺎﻧﺪﺍ ﻳﻪﻧﻪ ﻳﻪﺗﺘﻪ ﺋﺎﺩﻩﻣﻨﻰ ﻗﯩﻠﯩﭽﻠﯩﺪﻯ . ﺋﯩﻜﻜﯩﻨﭽﻰ ﻗﯧﺘﯩﻢ ﻗﻮﺷﻼﻏﺎﻗﺘﺎ ﺋﻪﺩﯨﺰﻟﻪﺭ ﺑﯩﻠﻪﻥ ﺋﯘﺭﯗﺵ ﻗﯩﻠﺪﯗﻕ . ﻛﻮﻝ ﺗﯧﻜﯩﻦ ﺋﺎﺯﻻﺭﻧﯩﯔ ﻗﻮﯕﯘﺭ ﺋﯧﺘﯩﻨﻰ ﻣﯩﻨﯩﭗ ﺟﻪﯕﮕﻪ ﻛﯩﺮﺩﻯ . ﺑﯩﺮ ﺋﺎﺩﻩﻣﮕﻪ ﻧﻪﻳﺰﻩ ﺳﺎﻧﺠﯩﺪﻯ.
*6. (ﻗﻮﻏﻼﭖ ﺯﻩﺭﺑﻪ ﺑﻪﺭﮔﻪﻥ ؟ ) ( ﺋﻪﮔﯩﻠﯩﭗ ﻳﯜﺭﯛﺵ ﻗﯩﻞ ) ﻏﺎﻧﺪﺍ ﺗﻮﻗﻘﯘﺯ ﺋﺎﺩﻩﻣﻨﻰ ﭼﯧﭙﯩﭗ ﺗﺎﺷﻠﯩﺪﻯ . ﺋﻪﺩﯨﺰﻟﻪﺭ ﺋﺎﺷﯘ ﻳﻪﺭﺩﻩ ﻳﻮﻗﯩﺘﯩﻠﺪﻯ . ﺋﯜﭼﯩﻨﭽﻰ ﻗﯧﺘﯩﻢ ﺑﯩﺰ ﺑﻮﻟﭽﯧﺪﺍ ﺋﻮﻏﯘﺯﻻﺭ ﺑﯩﻠﻪﻥ ﺋﯘﺭﯗﺵ ﻗﯩﻠﺪﯗﻕ . ﻛﻮﻝ ﺗﯧﻜﯩﻦ ﺋﺎﺯﻣﺎﻥ ﺩﯦﮕﻪﻥ ﺋﺎﻕ ﺋﺎﺗﻨﻰ ﻣﯩﻨﯩﭗ ﺟﻪﯕﮕﻪ ﻛﯩﺮﺩﻯ . ﻧﻪﻳﺰﯨﻠﻪﺷﺘﻰ . ﻗﻮﺷﯘﻧﻰ ﺑﯩﻠﻪﻥ ﻧﻪﻳﺰﯨﻠﻪﺷﺘﯘﻕ . ﺋﯧﻠﯩﻨﻰ ﺋﺎﻟﺪﯗﻕ . ﺗﯚﺗﯩﻨﭽﻰ ﻗﯧﺘﯩﻢ ﺑﯩﺰ ﭼﯘﺱ ﺩﯦﮕﻪﻥ ﺑﯘﻻﻗﺘﺎ ﺋﯘﺭﯗﺵ ﻗﯩﻠﺪﯗﻕ . ﺗﯜﺭﻙ
*7. ﺧﻪﻟﻘﻰ ﺗﻪﯞﺭﯨﻨﯩﭗ ﻗﺎﻟﺪﻯ ( ؟ ) ( ﺋﻪﻳﻨﻪﻥ ﺗﻪﺭﺟﯩﻤﯩﺴﻰ ﭘﯘﺗﻰ ﻗﺎﻻﻳﻤﯩﻘﺎﻧﻼﺷﺘﻰ ) ﺋﻪﻫﯟﺍﻝ ﻳﺎﻣﺎﻧﻼﺷﺘﻰ . ﻛﻮﻝ ﺗﯧﻜﯩﻦ ﺋﯘﺯﺍﭖ ﭼﯩﻘﻘﺎﻥ ( ﺩﯛﺷﻤﻪﻥ ) ﻗﻮﺷﯘﻧﯩﻨﻰ ﺗﺎﺭﻗﯩﺘﯩﭗ ﺗﻮﯕﺮﺍ ﺗﯧﻜﯩﻦ ﺑﺎﺯﯨﺮﯨﺪﺍ ﺗﻮﯕﺮﺍ ﺋﯘﺭﯗﻏﯩﻨﯩﯔ ﺋﺎﻟﺒﺎﻏﯘﻧﻰ ﯞﻩ ﺋﻮﻥ ﺋﺎﺩﻩﻣﻨﻰ ﻗﻮﺭﺷﺎﻝ ﺋﯚﻟﺘﯜﺭﺩﻯ . ﺑﻪﺷﯩﻨﭽﻰ ﻗﯧﺘﯩﻢ ﺑﯩﺰ ﺋﻪﺯﮔﻪﻧﺘﻰ ﻗﺎﺩﺍﺯﺩﺍ ﺋﻮﻏﯘﺯﻻﺭ ﺑﯩﻠﻪﻥ ﺋﯘﺭﯗﺷﺘﯘﻕ . ﻛﻮﻝ ﺗﯧﻜﯩﻦ
*8. ﺋﺎﺯﻻﺭﻧﯩﯔ ﻗﻮﯕﯘﺭ ﺋﯧﺘﯩﻨﻰ ﻣﯩﻨﯩﭗ ﺟﻪﯕﮕﻪ ﻛﯩﺮﺩﻯ . ﺋﯩﻜﻜﻰ ﺋﺎﺩﻩﻣﮕﻪ ( ﻧﻪﻳﺰﻩ) ﺳﺎﻧﭽﯩﺪﻯ . ﻫﻪﻣﺪﻩ ﺋﯘﻻﺭﻧﻰ ﭘﺎﺗﻘﺎﻗﻘﺎ ﭘﺎﺗﯘﺭﺩﻯ . ﺋﯘ ﻗﻮﺷﯘﻥ ﺋﺎﺷﯘ ﻳﻪﺭﺩﻩ ﻳﻮﻗﯩﺘﯩﻠﺪﻯ . ﺑﯩﺰ ﺋﺎﻣﻐﻰ ﻗﻮﺭﻏﺎﻧﯩﺪﺍ ﻗﯩﺸﻼﭖ ﻳﺎﺯﺩﺍ ﺋﻮﻏﯘﺯﻻﺭﻏﺎ ﺋﻪﺳﻜﻪﺭ ﭼﯩﻘﺎﺭﺩﯗﻕ .ﻛﻮﻝ ﺗﯧﻜﯩﻨﻨﻰ ﺋﯚﻳﮕﻪ ﻗﺎﺭﺍﺷﻘﺎ ﻗﺎﻟﺪﯗﺭﺩﯗﻕ ( ؟ ) ﺩﯛﺷﻤﯩﻨﯩﻤﯩﺰ ﺋﻮﻏﯘﺯﻻﺭ ﺋﻮﺭﺩﯨﻐﺎ ﻫﯘﺟﯘﻡ ﻗﯩﻠﺪﻯ . ﻛﻮﻝ ﺗﯧﻜﯩﻦ 
*9. ﺋﯘﮔﯩﺴﯩﺰ ﺩﯦﮕﻪﻥ ﺋﺎﻕ (ﺋﺎﺗﻨﻰ ) ﻣﯩﻨﯩﭗ ﺗﻮﻗﻘﯘﺯ ﺋﺎﺩﻩﻣﮕﻪ (ﻧﻪﻳﺰﻩ) ﺳﺎﻧﭽﯩﺪﻯ . ﺋﻮﺭﺩﯨﻨﻰ ﻗﻮﻏﺪﺍﭖ ﻗﺎﻟﺪﻯ . ( ﺷﯘﻧﺪﺍﻕ ﻗﯩﻠﻤﯩﻐﺎﻥ ﺑﻮﻟﺴﺎ ) ﺋﺎﻧﺎﻡ ﺧﺎﻧﯩﺶ ﯞﻩ ﺋﯚﮔﻪﻱ ﺋﺎﻧﯩﻠﯩﺮﯨﻢ ، ﺋﺎﭼﯩﻠﯩﺮﯨﻢ ، ﻛﯧﻠﯩﻨﻠﯩﺮﯨﻢ ، ﻣﻪﻟﯩﻜﯩﻠﯩﺮﯨﻤﻨﯩﯔ ﺗﯩﺮﯨﻜﻠﯩﺮﻯ ﺩﯨﺪﻩﻙ ﺑﻮﻻﺗﺘﻰ . ﺋﯚﻟﮕﻪﻧﻠﯩﺮﯨﻨﯩﯔ ﺟﻪﺳﯩﺪﻯ ﺑﻮﻟﺴﺎ ﺧﺎﺭﺍﺑﯩﻠﯩﻘﺘﺎ ، ﻳﻮﻟﺪﺍ ﻗﺎﻟﻐﺎﻥ ﺑﻮﻻﺗﺘﻰ
*10. ﻛﻮﻝ ﺗﯧﻜﯩﻦ ﺑﻮﻟﻤﯩﻐﺎﻥ ﺑﻮﻟﺴﺎ ﻫﻪﻣﻤﯩﯖﻼﺭ ﺋﯚﻟﮕﻪﻥ ﺑﻮﻻﺗﺘﯩﯖﻼﺭ . ﺋﯩﻨﯩﻢ ﻛﻮﻝ ﺗﯧﻜﯩﻦ ﻗﺎﺯﺍ ﺗﺎﭘﺘﻰ . ﺋﯚﺯﻩﻡ ﻫﻪﺳﺮﻩﺕ ﭼﻪﻛﺘﯩﻢ . ﻛﯚﺭﻩﺭ ﻛﯚﺯﯛﻡ ﻛﯚﺭﻣﻪﺳﺘﻪﻙ ﺑﻮﻟﺪﻯ . ﺋﻪﻗﯩﻞ - ﻫﯘﺷﯘﻣﺪﯨﻦ ﺋﺎﺩﺍﺷﻘﺎﻧﺪﻩﻙ ﺑﻮﻟﺪﯗﻡ . ﺋﯚﺯﯛﻡ ﻫﻪﺳﺮﻩﺕ ﭼﻪﻛﺘﯩﻢ . ﺋﺎﺩﻩﻣﻨﯩﯔ ﺋﯚﻣﺮﯨﻨﻰ ﺗﻪﯕﺮﻯ ﺑﻪﻟﮕﯩﻠﻪﻳﺪﯗ ، ﺋﯩﻨﺴﺎﻥ ﺑﺎﻟﯩﺴﻰ ﺋﯚﻟﯜﺵ ﺋﯜﭼﯜﻥ ﺗﯚﺭﻩﻟﮕﻪﻥ
*11. ﻣﻪﻥ ﺋﯩﻨﺘﺎﻳﯩﻦ ﻫﻪﺳﺮﻩﺕ ﭼﻪﻛﺘﯩﻢ . ﻛﯚﺯﯛﻣﮕﻪ ﻳﺎﺵ ﻛﻪﻟﺴﻪ ﺋﯚﺯﻩﻣﻨﻰ ﺗﯘﺗﯘﯞﺍﻟﺪﯨﻢ . ﻛﯚﯕﻠﯜﻡ ﺑﯘﺯﯗﻟﺴﺎ ﺋﯚﺯﯛﻣﻨﻰ ﺑﺎﺳﺘﯩﻢ . ﻣﻪﻥ ﭼﻪﻛﺴﯩﺰ ﻫﻪﺳﺮﻩﺗﻠﻪﻧﺪﯨﻢ . ﻣﻪﻥ ﺷﯘﻧﺪﺍﻕ ﺋﻮﻳﻠﯩﺪﯨﻢ . ﺋﯩﻜﻜﻰ ﺷﺎﺩ ﯞﻩ ﺋﯩﻨﯩﻠﯩﺮﯨﻢ ، ﺑﺎﻟﯩﻠﯩﺮﯨﻢ ، ﺑﻪﮔﻠﯩﺮﯨﻢ ، ﺧﻪﻟﻘﯩﻢ ﻳﯩﻐﻼﭖ ﻛﯚﺯﻯ ( ﺋﻪﻳﻨﻪﻥ ﺗﻪﺭﺟﻤﯩﺴﻰ ﻛﻮﺯ ﯞﻩ ﻳﯧﺸﻰ ) ﻧﻰ ﺯﻩﺧﻤﯩﻠﻪﻧﺪﯛﺭﯛﭖ ﻗﻮﻳﯩﺪﯗ . ﺗﻪﺯﯨﻴﻪ ﺑﯩﻠﺪﯛﺭﯛﺵ ، ﻗﺎﻳﻐﯘﺳﯩﻨﻰ ﺋﯩﭙﺎﺩﯨﻠﻪﺵ ﻳﯜﺯﯨﺴﯩﺪﯨﻦ
*12. ﻗﯩﺸﺎﻥ ، ﺗﺎﺗﺎﺑﻰ ﺧﻪﻟﻘﻠﯩﺮﯨﮕﻪ ﯞﺍﻛﺎﻟﯩﺘﻪﻥ ﺋﻮﺩﺍﺭ ، ﺟﻴﺎ ﺩﯦﭽﯜﻥ ﻛﻪﻟﺪﻯ .ﺗﺎﺑﻐﺎﭺ ﺧﺎﻗﺎﻧﯩﺪﯨﻦ ﺋﯩﺴﻰ ﻧﻮﺷﺎﯓ ﻛﻪﻟﺪﻯ . (ﺋﯘ) ﻧﯘﺭﻏﯘﻥ ﮔﯚﻫﻪﺭ ، ﺋﺎﻟﺘﯘﻥ ، ﻛﯜﻣﯜﺷﻠﻪﺭﻧﻰ ﺋﯧﻠﯩﭗ ﻛﻪﻟﺪﻯ . ﺗﻮﺑﯘﺕ ﺧﺎﻗﺎﻧﺪﯨﻦ ﺑﻮﻟﯘﻥ ﻛﻪﻟﺪﻯ . ﻏﻪﺭﺑﺘﯩﻦ ، ﻛﯜﻥ ﭘﯧﺘﯩﺶ ﺗﻪﺭﻩﭘﺘﯩﻜﻰ ﺳﻮﻏﺪﻯ ، ﺑﻪﺭﭼﻪﻛﻪﺭ ، ﺑﯘ ﻗﺎﺭﺍﻕ ﺋﻪﻟﻠﯩﺮﯨﺪﯨﻜﻰ ﺧﻪﻟﻘﻠﻪﺭﺩﯨﻦ ﻧﻮﯕﺠﻴﺎﯕﺠﯜﻥ ﯞﻩ ﺋﻮﻏﯘﻝ ﺗﺎﺭﻗﺎﻡ ﻛﻪﻟﺪﻯ . 
*13. ﺋﻮﻥ ﺋﻮﻕ ﺋﻮﻏﻠﯘﻡ ﺗﯜﺭﻛﻪﺵ ﺧﺎﻗﺎﻧﯩﺪﯨﻦ ﻣﺎﻗﺮﺍﭺ ﺗﻮﻣﯩﻐﯩﭽﻰ ﯞﻩ ﺋﻮﻏﯘﺯ ﺑﯩﻠﮕﻪ ﺗﺎﻣﻐﯩﭽﻰ ﻛﻪﻟﺪﻯ . ﻗﯩﺮﻏﯩﺰ ﺋﯧﻠﯩﺪﯨﻦ ﺗﺎﺭﺩﯗﺵ ﺋﯩﻨﺎﻧﭽﯘﭼﯘﺭ ﻛﻪﻟﺪﻯ . ﺗﺎﯞﺍﭘﺨﺎﻧﺎ ﻳﺎﺳﺎﻳﺪﯨﻐﺎﻥ ﺋﯘﺳﺘﯩﻼﺭ ، ﻧﻪﻗﯩﺶ ﺋﻮﻳﯩﺪﯨﻐﺎﻥ ﺋﯘﺳﺘﯩﻼﺭ ، ﺗﺎﺵ ﻣﯘﻧﺎﺭﻩ ﻳﺎﺳﺎﻳﺪﯨﻐﺎﻥ ﺋﯘﺳﺘﯩﻼﺭ ﻛﻪﻟﺪﻯ . ﺗﺎﺑﻐﺎﭺ ﺧﺎﻗﺎﻧﻨﯩﯔ ﺗﺎﺭﯨﺨﭽﯩﺴﻰ ( ؟ ) ﺟﻴﺎﯓ ﺟﺎﯕﭽﯘﻥ ﻛﯧﻠﯩﭗ ﺗﺎﯞﺍﭘﺨﺎﻧﺎ ﻳﺎﺳﺎﺵ ﺋﯩﺸﻠﯩﺮﯨﻐﺎ ﻳﯧﺘﻪﻛﭽﯩﻠﯩﻚ ﻗﯩﻠﺪﻯ

*ﺷﻪﺭﻗﻰ ﺷﯩﻤﺎﻝ ﺗﻪﺭﻩﭖ ( ﺵ . ﺩ )
ﻛﻮﻝ ﺗﯧﻜﯩﻦ ﻗﻮﻱ ﻳﯩﻠﯩﻨﯩﯔ ﺋﻮﻥ ﻳﻪﺗﺘﯩﻨﭽﻰ ﻛﯜﻧﻰ ﺋﺎﻟﻪﻣﺪﯨﻦ ﺋﯚﺗﺘﻰ. ﺗﻮﻗﻘﯘﺯﯨﻨﭽﻰ ﺋﺎﻳﻨﯩﯔ ﻳﯩﮕﯩﺮﻣﻪ ﻳﻪﺗﺘﯩﻨﭽﻰ ﻛﯜﻧﻰ ﺋﯚﻟﯜﻡ ﺭﻩﺳﻤﯩﻴﯩﺘﯩﻨﻰ ﺋﯚﺗﯩﺪﯗﻕ . ﺗﺎﯞﺍﭘﺨﺎﻧﺎ ، ﻧﻪﻗﻘﺎﺵ ، ﻣﯘﻧﺎﺭﻩ ﻣﺎﻳﻤﯘﻥ ﻳﯩﻠﻰ ﻳﻪﺗﺘﯩﻨﭽﻰ ﺋﺎﻳﻨﯩﯔ ﻳﯩﮕﯩﺮﻣﻪ ﻛﯜﻧﻰ ﭘﯜﺗﯜﻧﻠﻪﻱ ﻳﺎﺳﯩﻠﯩﭗ ﺑﻮﻟﺪﻯ . ﻛﻮﻝ ﺗﯧﻜﯩﻦ ﻗﯩﺮﯨﻖ ﻳﻪﺗﺘﻪ ﻳﯩﻞ ﺋﯚﻣﯜﺭ ﻛﯚﺭﺩﻯ . ﺋﯘ .ﺋﯘﺳﺘﯩﻼﺭﻧﻰ ﺗﯘﻳﻐﯘﻥ ﺋﻪﻟﺘﻪﺑﻪﺭ ﻛﻪﻟﺘﯜﺭﺩﻯ.

*ﺷﻪﺭﻗﻰ ﺟﻪﻧﯘﺏ ﺗﻪﺭﻩﭖ (ﻕ . ﺩ )
ﺑﯘ ﺧﻪﺗﻠﻪﺭﻧﻰ ﻛﻮﻝ ﺗﯧﻜﯩﻨﻨﯩﯔ ﺟﻴﻪﻥ ﺋﻮﻏﻠﻰ ، ﻣﻪﻧﻜﻰ ﻳﻮﻟﻠﯘﻕ ﺗﯧﻜﯩﻦ ﻳﺎﺯﺩﯨﻢ . ﻣﻪﻧﻜﻰ ﻳﻮﻟﻠﯘﻕ ﺗﯧﻜﯩﻦ ﻳﯩﮕﯩﺮﻣﻪ ﻛﯜﻥ ﺋﻮﻟﺘﯘﺭﯗﭖ ﺑﯘ ﺋﺎﺑﯩﺪﯨﻨﻰ ﯞﻩ ﺗﯩﻠﺪﯨﻜﻰ ( ﺧﻪﺗﻠﻪﺭﻧﯩﯔ ) ﻫﻪﻣﻤﯩﺴﯩﻨﻰ ﻳﯧﺰﯨﭗ ﭼﯩﻘﺘﯩﻢ . ﺳﯩﺰ ( ﺧﻪﻟﻘﯩﯖﯩﺰﻧﻰ ) ﺋﯚﺯ ﺑﺎﻟﯩﻠﯩﺮﯨﯖﯩﺰ ﯞﻩ ﺋﻪﯞﻻﺩﻟﯩﺮﯨﯖﯩﺰﺩﯨﻦ ﺋﺎﺭﺗﯘﻕ ﻛﯚﺭﻩﺗﺘﯩﯖﯩﺰ . ﺳﯩﺰ ﻗﺎﺯﺍ ﺗﺎﭘﺘﯩﯖﯩﺰ . ﺳﯩﺰ ﺋﺎﺳﻤﺎﻧﺪﺍ ... ﺗﯩﺮﯨﻚ ﯞﺍﻗﺘﯩﯖﯩﺰﺩﯨﻜﯩﮕﻪ ﺋﻮﺧﺸﺎﺵ

*ﻏﻪﺭﺑﻰ ﺟﻪﻧﯘﺏ ( ﻥ . ﺵ )
*.. ﻛﻮﻝ ﺗﯧﻜﯩﻨﻨﯩﯔ ﺋﺎﻟﺘﯘﻥ ، ﻛﯜﻣﯜﺵ ، ﮔﯚﻫﻪﺭ ﻣﺎﻝ-ﻣﯜﻟﻜﻰ( ﯞﻩ) ﺗﯚﺕ ﻣﯩﯔ ﻳﯩﻠﻘﯩﺴﯩﻐﺎ ﻗﺎﺭﯨﻐﯘﭼﻰ ( ؟ ) ... ﺑﯧﮕﯩﻢ ﺗﯧﻜﯩﻦ ﺋﺎﺳﻤﺎﻧﻐﺎ ( ﭼﯩﻘﯩﺪﯗ ) ... ﺋﺎﺑﯩﺪﯨﮕﻪ ﻳﻮﻟﻠﯘﻕ ﺗﯧﻜﯩﻦ .

*ﻏﻪﺭﺏ ﺗﻪﺭﻩﭖ ( ﺵ )
ﻏﻪﺭﺑﺘﯩﻜﻰ ﺳﻮﻏﺪﯨﻼﺭ ﺋﺎﺳﯩﻴﻠﯩﻖ ﻗﯩﻠﺪﻯ . ﺋﯩﻨﯩﻢ ﻛﻮﻝ ﺗﯧﻜﯩﻦ .... ﺋﯜﭼﯜﻥ ( ﺋﯘﻻﺭ ﺗﯩﺮﯨﻠﯩﺸﻜﻪ ﻗﺎﺭﯨﻤﺎﻱ ؟ ) ﻛﯜﭼﯩﻨﻰ ﺑﻪﺭﮔﻪﻧﻠﯩﻜﻰ ﺋﯜﭼﯜﻥ ﻣﻪﻧﻜﻰ ﺗﯜﺭﻙ ﺑﯩﻠﮕﻪ ﺧﺎﻗﺎﻥ ﺋﯚﺯﻩﻣﻨﯩﯔ ﻧﻮﯞﻛﯩﻨﺘﻰ ( ؟ ) ﻛﻮﻝ ﺗﯧﻜﯩﻨﻨﯩﯔ ( ﻣﺎﺯﯨﺮﯨﻐﺎ ) ﻗﺎﺭﺍﺗﺘﯘﺭﺩﯗﻡ . ﻣﻪﻥ ﺋﯘﻧﯩﯖﻐﺎ ﺋﯩﺴﻪﻧﭽﻮ ﺋﺎﻳﺎﻳﺎﺭﻏﺎﻥ ﺗﺎﺭﻗﺎﻥ ﺩﯦﮕﻪﻥ ﺋﯘﯞﺍﻧﻨﻰ ﺑﻪﺭﺩﯨﻢ . ﻛﯩﺸﯩﻠﻪﺭﻧﻰ ﺋﯘﻧﯩﯖﻐﺎ ﻫﯚﺭﻣﻪﺕ ﻗﯩﻠﻐﯘﺯﺩﯗﻡ . 
ﺗﯜﮔﯩﺪﻯ 

## پايدىلانغان مەنبەلەر

## مەنبەلەر

*ﻣﻪﻧﺒﻪ : > ﻧﺎﻣﻠﯩﻖ ﻛﯩﺘﺎﺏ . ﺑﯘ ﻛﯩﺘﺎﺏ 1981 - ﻳﯩﻠﻰ ﺷﯩﻨﺠﺎﯓ ﺧﻪﻟﻖ ﻧﻪﺷﺮﯨﻴﺎﺗﻰ ﺗﻪﺭﯨﭙﯩﺪﯨﻦ ﻧﻪﺷﺮ ﻗﯩﻠﯩﻨﻐﺎﻥ .

تۈر:مەڭگۈ تاشلار